
शब्द ओर कला 


हां तो--शछब्दों के जरिये ही आ्रापसी बात-चीत सम्पन्न होती है, 
चिट्ठी - पत्री में समाचार लिखे जाते हैं, पत्र -पत्रिकाएं छपती हैं, समस्त 
प्रशासकीय कार्य छब्दों के द्वारा ही अपनी गति पाता है, राजनैतिक 
उद्घोपणाएं , पंच - वर्षीय योजनाएं , नेताओं के माषण शब्दों के द्वारा 
ही अपना स्वरूप ग्रहण करते हैं, मनुष्य के समस्त ज्ञान - विज्ञान , 
धर्म , दर्शन व शास्त्रों का शब्दों की कोख से ही आविर्भाव होता है। 
उपन्यास , कहानी एवं कविता का अस्तित्व भी पूर्ण - रूप से शब्दों पर 
निर्भर करता है । पर साहित्य में --- मुख्यतया कविता जब कलात्मक 
विधा 'के रूप में शब्दों “के बहाने ' श्रपना रूप ग्रहण करती है तो उस में 
प्रयुक्त शब्द केवल शब्द मात्र ही नहीं रहते --वे शब्दों के अ्रतिरिक्त 
“कुछ और ' हो जाते हैं । और शब्दों का यह “' कुछ और ” होना ही 
कंविता की सार्थंकता है | शब्दों का अतिरिक्त मौरव है | और इसी 
' कितने - कुछ की अनुपातिक गहराई व सूक्ष्म पर ही कविता की 
श्रेष्ठा निर्भर करती है । 
बन 
' पद्म की रचना एक शअ्रभ्यास व कारीगरी है। काव्य की रचना 
एक कला -है । प्रेरणा है | प्रतिभा है । कविता का श्रानंद व सत्य 
शब्दों “में निहित” नहीं होता , शब्दों “से परे” होता है । अतिरिक्त 
होता है । शब्दों के माध्यम से चरितार्थ या व्यक्त होने वाली श्रन्य' 
विधाओं में शब्द ही “सब - कुछ ” है । आदि भी, श्रन्त भी । उन में 
लक्षित सत्य या भ्रूठ वोवल शब्द ही है, जिसे कोई भी शिक्षित व्यक्ति 
बांच सकता है । पर कविता के सत्य व आनंद का रस ग्रहण करने 
के लिए केवल शिक्षित होना ही पर्याप्त नहीं है । कविता के शब्दों में 


निहित सत्य को केवल वांचने मात्र से काम नहीं चलता, उसे समझना 
डता है , उप्तके मर्म को हृदयंगम करना पड़ता है । तो कविता का 
सत्य जितना ही शब्द व भाषा से परे होगा , वह उतना ही गहरा , 


शाइवत व श्रेष्ठ होगा । 
बु-चुंब 


शब्दों के बहाने ” व्यक्त होने वाली काव्य - कला में शब्द तो 
एक “आवरण! मात्र हैं | शब्दों के उस भीने घूंघट के भीतर ही सत्य 
व सौंदर्य छिपा रहता है । कम से कम आवरण में अधिक से अधिक 
सत्य को छिपाने की दक्षता में ही कला की श्रेष्ठता श्रभिनिहित है । 
कविता में प्रयुक्त शब्दों के घूंघट में छिपे मर्म व रम्त की टीका का अर्थ 
करने में हजार गुना शब्दों का कूड़ा इकट्ठा किया जाय तो भी वह बात 
नहीं बन पाती । घूंघट में छिपे सत्य को निरावृत करते ही वह लुप्त 
हो जाता है । इसलिए कविता का अनुवाद सहज - संभव नहीं । वहां शब्दों 
के बदले शब्दों की हेर- फेर से काम नहीं चलता । 
कविता में , शब्दों के मूर्ते अ्रवग्रंठन से अमूर्त सत्य के इंगित की 
भलक मात्र ही मिलती है | कविता में प्रयुक्त शब्द अपने अस्तित्व के 
बहाने चिर मीन को व्यंजित करते हैं । और मौव की यह व्यंजना 
ही कविता का प्राण है; कला की श्रात्मा है--जो छब्दों के अवगृंठन 
में अमृर्ते रूप से छिपी रहती है । ही 
प्रकृति , वस्तु - जगत एवं भाव - जगत की परिवर्धित श्रभिज्ञता 
का जो स्वरूप , ऐतिहासिक क्रम में मनुष्य जान पाया है -- जान 
पायेगा , वही उसका तथाकथित सत्य है । उस तथाकथित सत्य की 
अमिट मर्यादा है मनुष्य की अ्रती भापा --- उसकी समूची अभिज्ञताओं 
का एक मात्र माध्यम । जो नितांत अपर्याप्त है, नितांत अआ्रामक है। 
यथाथे के अस्तित्व का स्वरूप तो सवंत्र एक है , पर उसको 
व्यक्त करने के लिए विभिन्न भाषाओं में- विभिन्न ही शब्द हैं | सूरज , 
चांद , बादल , पानी , पत्थर , तितली , कबूतर , श्राम, गुलाव , नाक , 
दांत इत्यादि --जो हैं सो हैं --- पर मानवीय भापाश्रों में इनके लिए 

झगलग - अलग शब्द हैं । जो किसी दूसरे भाषा -भाषी के लिए सहज 
बोध - गम्य नहीं । तो शब्द सत्य के प्रतीक नहीं , उप्तकी विक्ृति मात्र 
हैं । विभिन्न भाषाशओ्रों की विभिन्न विक्ृतियां ! 

मानवीय अभिज्ञता के इस विक्ृत माध्यम के द्वारा अ्रभिव्यंजित 
विक्वत सत्य का दर्प पिछली तीव-चार शताब्दियों से मनुष्य को काफी 
गवित करता रहा , पर वीस्तवीं शताब्दी की ढलान पर आते आते वह 
बहुत - कुछ ढल चुका है | धृमिल पड़ चुका है । 

विभिन्न भाषाओं में अ्रविव्यक्त ज्ञान , विज्ञान , धर्म , शास्त्र , 
ईढदवंर , मीमांसा , पंथ , वाद इत्यादि सब -कुछ सत्य की अआन्ति - मुलक 
स्थापनाएं हैं । 

तो मनुष्य के ज्ञान - विज्ञान की समस्त विवाएं--जिन में सत्य 
का आदि व अन्त केवल शब्द मात्र है--वह सब यथार्थ को जानने 
की क्रमश: अ्रामक अभिज्ञता है । मनुष्य के अहंकार का थोथा दावा 
मात्र है । साफ छाब्दों में कबूल करता चाहें तो भाषाश्रों के माध्यम से 
उपलब्ध मनुष्य का समस्त ज्ञान -विज्ञान नितांत भिथ्या है -- क्योंकि 
उसकी सत्यता का प्रमाण मनुष्य की अपनी अआमक श्रभिज्ञता के अलावा 
और कहीं से पुष्ठ नहीं होता । विज्ञान की जर्जरित तानाशाही ने प्रपनी 
इस दीनता को श्रव स्वीकार कर लिया है । जो इस तथ्य को नहीं 
जानते वे श्रव भी विज्ञान के दंम से अभिभूत हैं । 

निरंतर बदलती हुईं धारणाओं , मान्यताश्रों व स्थापनाग्रों का 
वैज्ञानिक एवं सामाजिक क्रम ” ही मनुष्य के तथाकथित सत्य की 
आन्ति का पर्याप्त प्रमाण है। यथार्थ के अ्रस्तित्व व स्थिरता की अ्रपरि - 
वर्ततशीलता और उस से संबंधित मानवीय धारणाश्रों का नित्य परि- 
वर्तत क्‍या मनुष्य की भ्रान्ति को यथेष्ट रूप से उद्घाटित नहीं करता ? 


चनच+ 


काव्य - कला में प्रयुक्त शब्दों के बहाने भ्रामक विक्ृति के बदके 
स्वयं सत्य प्रतिष्ठापित होता है | यहां शब्द --- सत्य के तथाकथित 
प्रतीक न हो कर स्वयं सत्य को घारण किये हुए होते हैं । इसलिए 

शब्दों के माध्यम से अपना स्वरूप ग्रहण करने वाली मानवीय विधाश्रों 
में कंवल काव्य - कला के अलावा सत्य की व्यंजना किसी भी अन्य 
विवा में नहीं होती | शब्दों के सीधे जाल से सत्य को नहीं पकड़ा जा: 
सकता । कविता में प्रयुक्त शब्दों की अप्रत्यक्ष शक्ति ही सत्य को थामने 
में समर्थ होती है । मानवीय जगत में कंत्रद् कलाकार ही सत्यहृष्दा 
होता है । 

किन्तु भाषा के इस अयर्वाप्त भ्रामक माबध्यम के सहारे कवि सत्य - 
हप्टा के इस पद को क्योंकर पाये ? प्रइन बड़ा सीधा है । वड़ा 
जटिल है ! कज- 

समस्त ज्ञान - विज्ञान की उपलब्वियों के वावज़ुद मानवीय जीवन 
की यह विडम्ब्रना है कि ख्यातिप्राप्त वज्ञानिक या विद्वान का वेठा श्राज 
नी उतना ही अ्रवोध , निरीह व असहाय पैदा होता है, जितना कि 
हजारों - लाखों वर्ष पूर्व आदिम काल में हुआ करता था । उपयुक्त 
पारिवारिक व सामाजिक वातावरण के अनुवात में समय के साथ -साथ 
वह सारी बातें सीखता है । वैठना , खड़ा होना , चलना , तुतलाना , 
बोलना , पढ़ना , लिखना , किसी कला में दक्षता हाम्तिल करना आ्रादि 
यह सब -- वह सब |! और इन सब्च का एक - मात्र माध्यम है -- यही 
अपर्याप्त मानवीय मापाएं । बोलने की प्रवीणता हासिल करने के बाद 
शुरुआत में इन्हीं मानवीय भापात्रों के ग्रक्षरयोध की शिक्षा ग्रहण करनी 
पड़ती है । और तत्पइचात्‌ अपनी अपनी मर्यादित शिक्षा के दायरे में. 
भाषा के माध्यम से प्रचलित ज्ञान - विज्ञान को झने: दाने: उपलब्ध 
कराया जाता है | प्रचलित कलात्मक विधवाओं से परिचित कराया जाता 
हैं । जो सामाजिक रूप से जाना गया है--बह व्यक्ति को सौंपा जाता 
हैं। जो सामाजिक ज्ञान की मर्यादा हैं --वह वैंयक्तिक ज्ञान की मर्यादा 
वन जाती है--अपने -अपने शैक्षणिक व अपनी - अपनी योग्यता के 
सानुपरातिक दायरे में । इस सच सामान्यता के बीच अपवाद स्वरूप 
कुछ अपूर्व प्रतिभाएं भी उछल पड़ती है । 

इक्षणिक व निजी योग्यता के विभिन्न दायरों के फलस्वरूप व्यक्ति 

की अभिज्ञताएं, धारणाएं, स्थापनाएं, मान्यताएं तथा भावनाएं भी 
विभिन्न हुआ करती हैं । एक ही सामाजिक सत्य को हजारों छाखों 
मनुष्य हजारों छाखों रूपों में जानते हैं । और अपनी उसी जानकारी 
को वे अंतिम समझने लगते हैं । अपनी - अपनी स्थापनाओं को हीं 
एक -मात्र सत्य समझते हैं । पर सच बात तो केवल यही है कि 
मनुष्य की एक भी धारणा या स्थापना न अंतिम्त है और न एक - मात्र 
सत्य है । पर अपने » अपने सामाजिक दायरे में जकड़े व्यक्ति की विव- 
शता है कि वह अपनी मान्यताओं को अंतिम व एक -मात्र सत्य सम 
लेता है । चाहे यह व्यक्ति किसी भी पंथ या वाद को चलाने वार 
हो -- चाहे वह अनुगामी हो * प्रवर्तक व अनुगामी दोनों ही इसी 
- मजबूरी के शिकार होते हैं । 

पर इस सचाई तक पहुंचने में भाषा के माध्यम से चरितार्थ 
स्थापनाओं की बदलती वेसाखियां चलते रहने के लिए आवश्यक हैं । 

स्थापनाओं की वैसाखी को वेसाखी समभक कर उसे ग्रहण करने 
के बाद निरंतर छोड़ते रहने में ही मनुष्य की मुक्ति है । 

स्थापनाओं को ग्रहण करने के अलावा, किसी भी व्यक्ति का 
कहीं भी निसतार नहीं है, पर साथ ही साथ उनका परित्याग करने 
के महत्व को भी समझ लेना चाहिए । 

कोई भी कचि या कछाकार पृ्व॑ नियोजित सामाजिक दायरे में 
कैद होने के कारण, प्रचलित सामाजिक मान्यताओं से ऊपर नहीं उठ 
सकता , मुक्त नहीं हो सक्तता । पर प्रतिबद्धताओं की इन अनिवायें 
वेसाखियों पर लंगड़ाते - लंगड़ाते चूक कर ही कवि या कलाकार को 
उन्हें छोड़ते रहना चाहिए, तभी वह अपने पांचों पर सहज गति से 
दौड़ सकेगा । प्रतिबद्धताओों की वैसाखियों से ऊपर उठ सकेगा । 
उन्मुक्त कलछा की सृष्टि कर सकेगा । 

अपने आत्म - मुक्त स्वरूप को प्राप्त करने के लिए सजग कवि 
को प्रतिबद्धताओं की वेसाखियों का सहारा लेना भी जरूरी है, पर 
उस से भी ज्यादा जरूरी है उन्हें एक-एक करके छोड़ते रहना । 

कोई भी कलाकार चाहे कितना ही श्रेष्ठ क्यों न हो प्रतिबद्धता 

का बंधन उसे एक ऊंचाई से ऊपर उड़ने में सर्देव वाधा उपस्थित 
करता है । उसे नीचे की ओर खींचता हैं । इसलिए किसी कलाकार 
को यदि प्रतिवद्ध होना ही हैँ तो अंत में केवछ अपने प्रति, अपनी 
कला के प्रति, अपनी विशुद्ध निष्ठा के प्रति । 

कला की अप्रतिवद्ध सुष्ठि ही कलाकार की सर्वोच्च जिम्मेवारी 
है । उसका सर्वोच्च श्रेय है । 

कवि या कलाकार के सामाजिक उत्तरदायित्व के नारे का शोर - 
गुल अब काफी क्षीण पड़ता जा रहा है | उसका केवछ इतना ही 
महत्त्व है कि झुरआत की स्थिति में प्रचलित घारणाओं का वैकल्पिक 
समर्थन उसके अस्तित्व को लाचारी है। उसे किसी न किसी मान्यता 
से चिपट कर ही अपनी मुक्ति पानी है । छ 

कला की स्वयं अपनी सृष्टि ही उसकी श्रेन्‍्ठम सामाजिक 
उपादेयता है। किसी भी सामाजिक उपयोगिता का माध्यम बनना उसके 
लिए कतई शोभा की बात नहीं । और यों कछा की सामाजिक उपा- 
देवता कोई हो भी नहीं सकती । लिखने के पंच से वक्त -जरूरत 
पाजामे का नाड़ा भी डाला जा सकता है पर लिखने की तुलना में 
पैन की यह कितनी क्‍या उपादेयता है ! 

जीव की प्रारंभिक उत्पत्ति व उसकी रक्षा के लिए भिलल्‍्ली 
के ऊपर कठोर आवरण का संरक्षण जरूरी है, पर एक समय के इसी 
जरूरी सांचे को तोड़ कर बाहर निकलने में ही पंछी की मुक्ति है । 
किसी भी स्थापना की प्रतिबद्धता एक कवि , साहित्यकार या कला- 
कार के जीवन में केवल इतनी ही उपादेयता रखती है | इस से भागे 
की उपादेयता को अंगीकार करने से पंछी की मुक्त उड़ान में वाघा 
ही उपस्थित होगी 

पक्षी की तरह उपलब्ध कठोर संरक्षण के रूप में भाषा व 
प्रचलित मान्यताओं के भ्रामक दायरे को तोड़ कर ही कवि सत्य की 
खोज के लिए निस्प्तीम उन्मुक्त गगन में विचरण कर सकता है । 

* कितने समय तक मैं अपनी कलरूम को तलवार के समान 
ताकतवर समभता रहा, पर अब महसूस करता हूं कि मैं कितना 
असमथ्थ हूं ।' जाँ पॉल सात्रे की तरह एक दिन हर कलछाकर को यह 
सचाई महसूस करनी ही चाहिए । 


आुन्चेन 


यदि किसी बीज को वापिस अनेक नये बीजों के रूप में फलना 
है तो अपने परंपरागत स्वरूप का मोह छोड़ कर मिट्टी में गड़ना 
होगा , नष्ट होना होगा -- तभी --- केवल तभी वह नये बीजों को 
उत्पन्न कर सकने में समर्थ होगा । इसी प्रकार यदि कवि को नये 
रूप में फलना है, अपनी कला का प्रस्फुटन करना है तो प्राप्त स्वरूप , 
संस्कार , मान्यता , विचार , भावना व भाषा तक को नष्ट करना पड़ेगा। 

एक बार भाषा के सांचे में ढलने के बाद कोई भी सत्य--- 
सत्य नहीं रहता वह “झूठ ” बन जाता है। मानवीय भाषा की यही 
एक - मात्र विडम्बना है कि किसी भी तथ्य को अपने में ढालने के 
बाद उसे मिथ्या बना देती है, व्यथे बना देती है । कोई भी वाद , 
धर्म या दर्शन भाषा के रूप में अपना अस्तित्व ग्रहण करने के बाद 
सर्वधा श्रपनी शक्ति खो देता है । पंगु बन जाता है | सत्यहृष्ठा कवि 
के लिए सचाई की इस मर्यादा को समभना भी आवश्यक है । और 
इसके साथ -साथ भाषा व प्रचलित कलात्मक विधाओं के परे सत्य , 
सौंदयं व आनन्द को समभना भी जरूरी है । 2 

यथार्थ का भ्रम बहुत अरसे तक वैज्ञानिकों व बुद्धिवादियों को 
छलता रहा है, अब कवि को सत्यहृष्टा बनने के लिए स्वप्नों की 
वास्तविकता और मृग -तृष्णा की अमिट रूलक के सत्य को समझना 
होगा । वुद्धिवादियों की गलीज बौद्धिक शक्ति का इस से बड़ा और 
क्या प्रमाण चाहिए कि जमेनी के चाजीवाद व फासिज्म को उन्हीं 
की बुद्धि से ही जन्म मिला था। मानवीय जगत को विध्वंस से बचाने 
के लिए मनुष्य को राजनेता , वैज्ञानिक व वुद्धिवादियों की अपेक्षा अब 
सत्यहृष्टा कवि का मुखापेक्षी होना होगा । वह कहां तक इस उत्तर - 


शरद 


दायित्व को निभा पायेगा --- यह भविष्य के अंधियारे में छिपा है 
और वह तभी संभव होगा जब कवि अपने सामाजिक उत्तरदायित्व को 
भुला कर केवल अपने में और अपनी कलाक्ृति में ही खोया रहेगा --- 
उसे न अपने श्रोताओं की, न अपने दर्शकों की और न अपने पाठकों 
की रंचमात्र भी अपेक्षा होगी । कलाकृति की सफलता तब किसी की 
मुदताज नहीं होगी --न सामाजिक प्रतिष्ठा की, न प्रसिद्धि की , न॑' 
रप्तिकों द्वारा अजित प्रशसा की और न आलोचकों की । 

आलोचना कविता के मर्म को स्पष्ट न करके उसे दूषित हीं 
करती है । 

ब्य-चे 


कविता का सृप्टा तो अश्रकेला कवि ही होता है, पर उसे पढ़ने 
वाले कई पाठक होते हैं और वे मानसिक स्तर , समझ, भावना , साँदर्या - 
नुभूति व मर्मजता की विभिन्नता के फलस्वरूप अपनी विभिन्न मानप्रिक 
गठन के बनुस्तार सुजित एक ही कला छूति को नये - नये रूप में ग्रहण 
करते हैँ श्नीर उस से नया ही आनन्द प्राप्त करते हैं । 

कोई भी कलाक्ृति श्रपनी सृत्रन प्रक्रिया में आनन्द - रहित होती 
है । कृति की संपूर्णता के बाद आत्म - सम्मोहित कवि अभिभूत भछे 
ही हो जाय , पर पाठक के आनन्द से उसका आनन्द कतई मेल नहीं 
खाता । पाठक का श्रपना ही निजी आनन्द होता है । काव्य की झालो- 
चना पाठक के आनन्द को निबद्धित कर देती है, उसे भ्रुठला देती है। 
इसीलिए प्रस्तुत काव्य - पुस्तक की आलोचना के अतिरिक्त मैंने ये कुछ 
फुटकर बातें कही हैँ | और भापा की लिखावट में अपना स्वरूप 
प्रतिप्ठापित करने के बाद वे अपनी पवित्रता व श्रपनी सत्यता को सर्वथा 
लो चुकी हैं । इस तथ्य की चेतना के बावजूद भी मैं लिखने - पढ़ने 
की अआंति मे कमी मुक्त नहीं हो सकंगा, मनुप्य जाति के इस अ्मि - 
थाप से कोर भी व्यक्ति अदूता नहीं रह सकता -- यही सब से बड़ी 
द्वास्यास्थद विठम्बना हे ! 


विजयदान देया 


३ 
बत्ती 


शब्दों का घूंघट 


बचन बद्ध 


अब पुनः लौटता हूं 

ओ्ो मेरे निर्वन्‍्ध सबसे श्रलग 
भोगे हुए क्षण 

तुम्हें यहीं छोड़ता हूं । 


जाता हूं यह सोचकर 

तुम्हारे पास पुनः लौट आाऊंगा , 
अगर कहीं अथंहीन प्रयास के 
प्रवाह में बहने से बच पाऊंगा । 


कभी कभी इस बीच 
याद मुझे आते रहना , 
वचन जो दिया है तुम्हें 
उसे बताते रहना , 
धीरे से मेरे मन में 
गुनगुनाते रहना , 

गीतों के साज को 
हलके से वजाते रहना । 


तक॑ भावुकता 


तर्क 

ठोस तक सिर्फ ; 

मेरी रग रम में 

जमा है ठंडा कठोर वर्फ । 


तरल भावुकता 
उमप्तमें वहे कंसे ? 
भावुकता और तर्क 
साथ साथ रहें कंसे ? 


हां अ्रलत्रत्ता कहीं कहीं चट्टानों के मध्य 
मावुकता चुपचाप वही है; 

जो कभी गीत में 

मीड़ - सी ध्वनित होती है 

मायुकता वही है । 


आज का आदमी 


घर की देहरी पर 

जिसे सजाया जिसे रचाया 

पर छोड़ गया घर सूना 

उस घर की जैसे अल्पना ; 

जिसका कुछ संदर्भ नहीं आधार नहीं 
कोरी वैसी कल्पना । 


जो महाकाव्य तो क्या 

गीत नहीं मुक्तक तक नहीं 
नहीं शब्द भी नहीं 

बस एक अक्षर है ; 

इससे कहीं अधिक हुआ तो बस 
एक हस्ताक्षर है । 


ह 


गीत का ओऔचित्य 


यह गलत है 

कि जो कुछ बटता है 

वह सभी कुछ कहना चाहिए , 
यह तो कुछ ऐसी वात हुई कि 
सही गलत जो कुछ भी होता है 
उसे चुपचाप सहना चाहिए , 
जिवर भी धार ले जाय 

उबर ही बहना चाहिए । 


आखिर कविता कोई 
वंयक्तिक दैनन्दिनी तो नहीं , 
महज घटनाओ्रों की बंदती तो नहीं ! 


जो घटे 

ग्रौर घटकर मन में छोड़ जाय छाप , 
सन की बड़कतनों में 

जिसकी बजे पद चाप , 

जो कहना तो चाहा जाय 

पर सहज ही कहा नहीं जाय , 

और जिसकी कशिय कुछ ऐसी हो 

कि जिसे कहे थधिना 

रहा भी न जाय । 


कक । 
ल्‍्प 


अभिव्यक्ति की खोज 


बहुत दिनों से 

में ढूंढ रहा 

वह राग वह स्वर 

जो मुझे अभिव्यक्ति देगा , 
मेरी टूटती आस्थाओ्रों को 
जरूरी भक्ति देगा , 

मेरे इबते साहस को 
जरूरी शक्ति देगा , 


अ्रभी तक सीधी सरल राह थी 
गीतों ने मुझे उन पर 
. सहज ही चलाया था । 
अब रास्ता रोकने कई मोड़ आये हैं , 
एक से दिखते हैं 
पर जो एक था 
उसे कहीं पीछे छोड़ आये हैं , 
कभी कभी तो लगता है 
जो आज तक था 
उसे सम्पूर्णतः तोड़ आये हैं । 


मेरे तो राह के साथी 
राह के सम्बल 

गीत ही रहे हैं , 
इन्हीं के सहारे 

सत्य 

आज तक गहे हैं । 


इसलिए श्रब जो सत्य है 
इन्हें मुखर करे- 


३ 


ऐसे स्वर खोजते पड़ेंगे ; 
नहीं तो स्थिरता से अभिशप्त होकर 
मेरे गीत निरचय ही सड़ेंगे । 


२४ 


क्यों चुप हैं मेरे गीत 


मेरे मन से 

कभी उमड़ते थे निर्भर 

मीठे गीतों के 

कभी रोप की आंधियों से प्रेरित 
प्रचंड गीतों का महानाद उठता था , 
तो कभी वेदना से रुद्ध 

घुटे घुटे 

मन्द करुण गीत 

बंशी से बज उठते थे , 

पर आज 

मौन हैं मेरे गीत । 


ऐसा तो नहीं है कि कोई भी हृदय 
अ्रव प्रेम से नहीं जुड़ते , 

अभी भी बहती तो है ही 

अजस्र प्रेम की अशेष मंदाकिनी 

दोनों ही किनारों को सींचती भिगोती 
जीवन को संजोती , 

फिर भी 

क्यों हैं मेरे गीत 

चुप और उदास ? 


ऐसा तो नहीं है 

कि विनाज्ञों के उनचास पवन 
अब बहा नहीं करते , 

हैं ग्रव भी बहुत 

जो सहते ही सदा रहते , 
कहने को बहुत विकल 


श्र 


पर जो चुप हैँ 

कहा नहीं करते , 

अब भी हर मन में घुमड़ता है 
आ्रंंधियों का प्रचण्ड वेग 

कभी जो सहेजा था ; 

इन्हीं के मौन स्वर को 

स्वर दिया था मैंने । 

इन्हीं के रोप को 

मैंने दिशा दिशा में भेजा था , 
इन्हीं आंधियों ने मन में आ 
मन की बंशी को बजाया था , 
मेरे मन में जो नपूंसक रोष था 
उस रोप को सोते से जगाया था । 


आज मेरे जीवन के बंद कपार्टों को 
ये आंधियां खटखटाती हैं 
भकभोरती हैं , 

पर मन क्‍या सो गया है 

या फिर मन का रोष 

मर गया है खो गया है ? 


ऐसा तो नहीं है कि 
नयन अब रोते नहीं हैं , 
दुखों का उठता है 
रोरव शोर 

थक गये नयन 

पर सोते नहीं हैं । 


छुलकने को छुलकता था 
एक ही मन , 

मेरे मन में घुमड़ आता था 
उमड़ता हुआ सावन , 


२६ 


कौंधघ उठती थी रह रह 

एक तपन एक तड़पन , 

अब तो वरसते हैं 

अनगिन विकल नयन , 

फिर भी क्‍यों 

भीगता नहीं मेरे मत का आंगन । 


मैं एक भीड़ से घिर गया हूं 

जिस भीड़ से मेरा मन नहीं मिलता , 
इस भीड़ के बेमतलब स्वर 

सुनने ही नहीं देते 

स्नेह की मीठी बंशी 

या रोष का घनघोर रोरव । 


इस भीड़ के अनगिन चरणों ने 

ढंक लिया है 

मेरे मन के आंगन को , 

तभी तो सावन का अ्रनवरत 

गिरता हुआ जल 

मन के आंगन तक पहुंच ही नहीं पाता । 


डरता हूं 

कहीं इस भीड़ में घुलकर 

स्वरों से श्रनजाना नहीं हो जाऊं , 
भीड़ के शोर को सत्य समक 
भीड़ के घोर में नहीं खो जाऊं। 


र्‌७छ 


अनगाये गीत 


मेरे अंतस में कहीं 

गीतों का चज्लोत है 

जसे भूमिगत जल , 

इसके होने का अहसास 

न कह सकने की विवश्वता 

मुझे व्यग्न करती है 

एक टीस सी मन में समग्र मरती है । 


हाय प्रेरणा कब 

मन के पोरों में 

अपने हाथ डाल 

इस ज्ोत को उभारेगी 

मुझे घुमड़ती व्यथा से उवारेगी ! 
कव गीतों की जाह्ववी वहा 

मैं सवके मन सरसाऊंगा , 

ये जो इतने मुरभाये मन हैं 

कब उन्हें हरसा पाऊंगा ! 


तलब 


गीतों की तलब 

बहुत ही भश्रजब 

यों तो महीनों तक नहीं आती 
पर जब आती है 

जब तलक गा नहीं पाती 

तब तलक बहुत ही सताती है । 

गीत सुनाता हूं 


लो मैं गीत सुनाता हूं 
मधु के घट छलकाता हूं 
सवको मीत बनाता हूं । 


गीत सुनाते य्रुग वीते 

मेरे कलश नहीं रीते 
जाने कितने दिल जीते 
सवकी व्यथा भुलाता हूं । 


नयन किसी से सहज मिले 
मन में जैसे फूल खिले 
सजे फूल के सिलसिले 
ये सौरभ सरसाता हूं । 


ग्राज किसी का मन रोया 
जैसे चमन-चमन रोया 
हंसता हुआ पवन रोया 
इनका मन वहलाता हूं । 


जिसकी प्यार सहेली हैं 
जैसे नार नवेली है 
जीवन एक पहेली है 

में इसको सुलभाता हूं । 


जुल्म जोर पर गाता है 
आंखें भ्ूठ दिखाता है 
न्याय कमी डर जाता है 
तब संघ सजाता हूं ! 


३० 


साथ्थक गीत 


ऐसे गीत नहीं गाता मैं ज्म्ड के 
जिनका अर्थ नहीं , 
नहीं. गीत का एक छाब्द भी 

मेरा व्यर्थ नहीं । 


* पुलक हो एक पलक की भी 
गीत से शाइवत कर देता , 
लाख कंठों से मुखरित हो 
खुशी से मानस मर देता । 
मैंने जिस क्षण को जी डाला ि 
मिटा सके उस क्षण को ऐसा काल समर्थ नहीं । 


जुल्म की आंधी में खुलकर 

गीत के दीप जलाता हूं , 

अंधेरा शेष नहीं रह जाय 

रात के चीर जलाता हूं । 

गीत की दीप शिखाओं ने 

तनिक भी तम का छोड़ा शेष विवर्त नहीं | 


हृदय के सूखे मरुथल में 

गीत की गंगा बह आई , 

पुन: आश्ाओ्रों से प्लावित 

मुरकती मन की अमराई ! 

मैंने जिस मन को छू डाला 

रस की धारा नहीं बहे सम्भव अनर्थ नहीं। 

हरा 
भ्छ लि 


प्रवाह से दूर 


गीतों को खोजने 
दूर यहां आया हूं। 


वो जहां मैं रहता हूं 
दुख - सुख सहता हूं 

वो तो एक प्रवाह है 
जहां लगातार वहता हूं । 


वहां समय कहां मिलता है 
सोचने का समभने का 
गाने का या बजने का 
रूठने का-या सजने का । 


उस प्रवाह में जब आया था 

तो सोच नहीं पाया था 

इसका प्रवल वेग प्रलंयकारी है 

जिसकी वहा ले जाने की शक्ति बड़ी मारी है। 
वहां मैं करता नहीं कराया जाता. हूं 

वहां मैं जीता नहीं जिलाया जाता हूं । 

भय है किनारों का बोध ही शेष" नहीं *रहे 

मैं नि:सत्व हो जाऊं प्रवाह जो है- वही रहे । 
वहां सोच नहीं पाता हूं 

इसलिए गीत नहीं गाता हूं । 


सोचों से दूर गीत नहीं होते हैं 

अपनी हस्ती से'अलग गीत कहीं होते हैं' ! ' 
सन में कुछ सोच हो तो उसे ढूंढ़ लूं गाल 
अपनी कोई बात हो तो सुस्तालूं पाल 
प्रवाह के वेग से वच अपने को सम्भालूं 


शेर 


मेरा कुछ अपना हो वो हब नहीं जाय उसको बचाल , 
इसलिए वहां से अपने को दूर यहां लाया हूं। 


गीतों को खोजने 
दूर यहां आया हूं । 


जन्यथा 


समय के लगाम बांध 
सही ओर मोड़ दे , 
विकास को करें जड़ 
उन रूढ़ियों को तोड़ दे | 


दिग्श्रान्त होते आज को 
उभरते भविष्य से जोड़ दे , 
गा सके तो गीत ऐसे गा 
अन्यथा गीत गाना छोड़ दे । 

गीत खो गये 


मुझे गीत गाये हुए 

बहुत दिन हो गये , 

बहुत पुरानी बात है 

जब पल - छिन रो गये , 
याद नहीं पड़ता 

व्यथताग्रों , व्यस्तताओं में 
कब रात गये गीत सो गये ! 


३० 


दायरे 


बहुत छोटे हैं दायरे 

मेरे चितन के 

संघप के , 

बहुत सीमित हैं मुहावरे 

भेरे दर्दों के , 

इसलिए 

वया अर्थ रखते हैं 

पैमाने 

दिनों के महीनों के वर्षों के । 


उन्हीं सीमाओं में बंधी 
बहती गीतों की धार , 
एक ही कूल से 

बंधा गीत का पारावार । 


ज्त् 
र्न््ति 


विडम्बना 


पड़ौस के कमरे में 
किसी ने दस्तक दी , 
मैं चौका 

समझा भेरा कोई 
आया है , 

द्वार खोला 

वह बोला 

मैं ग्रापके यहां नहीं 
पड़ौस में आया हूं , 
गीत मेरे 

मुझ से ही 

ऐसा क्रूर 

उपहास क्‍यों करते हैं ? 


३७ 


अचितिलातक 


अपराधी 


मेरा कसूर क्‍या है 


क्यों महसूसता मैं अपने श्राप को. - 


अपराधी ? 

क्या इसीलिए 

कि मैं दव्दों को ओढ़ता नहीं 
विछाता नहीं , 

उनको अपने से स्वतंत्र 

अनोखे परिधान 

पहिनाता नहीं । 

बैंसे यह कोई कठित काम नहीं ; 
मौन शब्दों की विसात ही क्‍या है ? 
उनसे जो भी चाहा जाय 

देंगे व्यक्तव्य 

अकिचन को भी कर देंगे भव्य । 


मेरी एक कूंठा 

बताई जा सकती है क्रांति , 
कुहरे-सी फैलाई जा सकती है 
तटहीन भ्रांति । 


लेकिन नहीं 

मुझ से यह नहीं होगा 

या तो होगा ही नहीं 

यदि होगा 

तो वही जो सही होगा , 
क्योंकि छाब्दों ने मुझे नहीं 
मैंने शब्दों को मोगा । 


३ पर 


शब्द ओर में 


मेरा यह अपराध है 

कि मैं शब्दों को अपने से अलेग नहीं जीता 
उनको गिलास में भरकर. 

पानी की तरह नहीं पीता , 

अपनी कूंठाश्रों को क्रांति के परिधान 

मैंने नहीं पहिनाये , 

मोर्चे पर अपने आप को भ्ोंके बिना 

युद्ध के शंखनाद नहीं बजाये' । 


विना खुद जले 

आ्राग के दरिया नहीं बहाये , 
तूफानों को श्वास में 

घोले बिना 

तूफान के वेग नहीं बरपाये । 


खुद तटस्थ रहकर 

श्रौरों की तंटस्थता को .. _ 
मैंने नहीं नकारा , 

अपराधी हूं 

अमभिश्षप्त हूं 

मैं इस तरह 

शब्दों की शतरंज 

बुरी तरह हारा ! 


मेरे छत्द 


मेरे छन्द 

शब्द की माटी के हैं कलश , 

कि जिन में मिट्टी के वेटों के आवेग-भाव का जल 
करता छलछल । 


अभी नये हैं ह 

इन में मिट्टी की सौंधी-सौंधी गंध झभी आती है , 
पनिहारिन कविता इन्हें शीश परं घर 

फलती धरती के गीत अमी गांती है । 


इन कलशों का जल 

जो पनिहारिन मर कर लाई है , 
उस पानी का वल 

प्यासी घरती को मिल जाये 
धरती का अन्तर्मम खिल जाये , 
खेतों के बनें दुकूल 

धरती की लाज वचाने 

खेतों के चीर सहज प्िल जायें । 


हि. । 


स्फुरण 


जितनी ही बार 

मन को सहज स्थिति में पाता है , 
तो मन में खिलने वाला 

गीतों का फूल मुस्कराता है । 

ससमंजस्प 


जब यह वरती हरी होती है 

उसकी गोद सूनी नहीं भरी होती है 
तो लगता है 

भेरे गीत 

जो सूखे थे हरे हो गये 

जो कमी सूने थे 

आज घने हो गये 


५ 


इस धरती में और मेरे गीत में 
कुछ ऐसा नाता हैं, 

एक में उमरता है वीज 

दूसरे में उग आता है ! 


गोत की नियति 


मैंने एक दिन गीत का बीज मन में बोया 
श्रौर मन को दूर कहीं 

वीराने में छोड़ आया , 

सोचा 

यहां मैं भीड़ से घिरा रहता हूं 
भयानक धक्‍कम-पेल सुबह शाम सहता हूं , 
इस में गीत नहीं पनपेंगे 

और कुछ भी पनपे भले , 

ये गीत बड़े नाजुक हैं 

मुरभायेंगे भीड़ के पैरों तले , 

इन्हें भीड़ से दूर 

साफ खुली हवा मिले , 

सुहानी घुप इन्हें नहलाये 

मद भरी चांदनी सहलाये 

तो हो सकता है 

गीत का मीठा सुहाना फूल खिले ; 

यह सोच कर 

उस दिन 

मन में गीत का बीज बोकर 

उसे वीराने में छोड़ श्राया था , 

बिता मन के 

मैं एक प्रवाह में बहता रहा , 

बिना किसी एहसास के 

काम की मार को सहता रहा , 

इसी उम्मीद में कि विषाक्त जिन्दगी की 
जहरीली छाया से वचकर 

निश्चय ही गीत का फूल खिलेगा , 
और जब कभी 


३ ग्पक 


मन को लौटाने जाऊंगा 

वो अवायास 

खिलता हुआ मुस्कराता हुआ मिलेगा ; 
ओर एक दिन जब मैं 

बड़े उत्साह से 

गीत का फूल लेने लौठा , 

तो पाया 

फूल तो फूल 

जिन्दगी के स्परों से अन छुपा 
वीज भी घुल हुआ , 

जिन्दगी से अलग रहकर 

मन भी सूखा हुआ वबबूल हुआ । 


चर 


अनछुए सूत्र 


मेरे गीत में कुछ होना चाहिए 

जो आज तक नहीं हुआ , 

मुझे उन अनछुए सूत्रों को छूना चाहिए 
जिन्हें श्राज तक किसी ने नहीं छूप्ना । 
गीतों में वो कसे हो 

जिसे मैं न मानूं 

गीत उसे क्‍यों स्वीकारेंगे 

जब तलक मैं उस अनजाने को न जानू । 


जो मेरे मन में है 

वो वीज 

फूटता है लेता है अंगड़ाई 
गीत में उभरता है 

गूंजती जैसे शहनाई । 


यह अंकुर फूटे तो 

फिर उसे सजाने की बात है, 
मन में एक घुन उभरे तो 

फिर साज बजाने की वात है । 


यह वीज जब मन में 
समायेगा नहीं पड़ेगा नहीं , 
जब तक हल का फल 

मन में गड़ेगा नहीं , 

यह गीत कभी बढ़ेगा नहीं । 


बीज अगर आकाश से 
आकर 


यों ही सतह पर पड़ेगा , 
तो वह पनपेगा नहीं 
क्ेवल सड़ेगा । 


४६ 


सिद्धि 


जो 

सम्पूर्णत: मेरा हो 

या सम्पूर्णतः भ्ौरों का हो 

वह गीत का विषय नहीं 
विन्यास नहीं , 

जो औरों का होकर भी मेरा हो 
गीत की लय वही सुहास वही । 


४७ 


समसथ गीत 


गीत मेरे 

सबकी धड़कनों को सुन 
उनकी बात को समझ , 
उनकी धमनियों में बह 
उनकी धंड़कनों में बज । 


अपने आप बैठे गुनगुनाना व्यथें 

अपने आपको अपनी बात का क्‍या अथथ ? 
जो सभी की धड़कनों में जा बसे 

सार्थक वही है बात : 

वही गीत है समर्थ । 


गीत गा तो सकता हूं 


कुछ कुछ हुआ विश्वास 

कि गीत गा तो सकता हूं , 

घुनें कहीं बस छिपी-सी पड़ी हैँ 
प्राणवान हैं श्रभी नहीं मरी हूँ । 


उन्हें श्रोंठ पर ला तो सकता हूं , 
रणा के लोत अभी सूखे नह 

कल्पना के कल्पतर क्र मी रूसे नहीं .हैं 

उन्हें श्रगर खोलूँ 

घुत में श्रगर घोलूं 

तो चुना तो सकता हूं । 


गीत में वह ब्लात क्‍यों नहीं श्रा पाती 
जो मन में कसमसाती है , 

वात यह है 

कि वात अच्छी तरह से 

वही कही जाती है 

जो समभनदे के श्रलावा 

मन में गही जाती है । 


प्राप्ति 


यह आसपास जो सूनापन है 
इसने ढूंढ़कर 

मुझे लौटा दिया है , 

अस्तित्व के विनाशकारी हाथ से 
व्यक्तित्व को उबार लिया है । 


भेरे सोचने के संदर्भ जो घुमिल पड़ गये थे 
गीतों के श्रोत जो अनवहे होने से सड़ गये थे , 
उन संदर्भों को मैंने फिर जाना है 

भूले हुए गीतों को फिर से पहचाना है । 


यह सच है उन गीतों में पहले की बात अब नहीं है 
मैंते श्रपनी या औरों की पीर कब सही है ? 

कभी जो सही उस पीर को ढूंढ़कर निकाला है 
उसी से उजागर यह गीत का उजाला है , 

दूर कहीं दूर बुभते हुए दीप का प्रकाश 

पा सका है गीत में हलका सा आभास । 


पर्ठ 


कि मुझको लिखना है एक गीत 


भेरे मित्र मुझे कहते हैं 

तेरे गीत कहां रहते हैं ? 

इतना समय हो गया 

सुनाया नहीं एक भी नया । 
कि उनको वात वतानी है 
कविता मेरी नहीं कहानी है , 
मन में मेरे सोये कई प्रसंग 
कलम को नहीं लगा है जंग । 

इनको कैसे बात कहूं 

मीन यों क्‍्योंकर इतना हूं , 

नहीं हो जाएं नाराज 

ये भेरे साथी मेरे मीत । 

इसी से लिखना है एक गीत । 


कि पहले किसकी बात लिखूं 
कि इनसे किसकी वात कहूं ? 
यहां पर जितने भी हैं लोग 
लगा है उन सबको ही रोग । 

ये हैं समी लोग हैसन 

सभी में छुपा एक शैतान , 

लाख बचने की इनकी चाह 

मिलती नहीं एक पर राह । 
इनको कथा सुनाऊंगा 
मनों की व्यथा जगाऊंगा , 
इन्हीं के घर का एक प्रसंग 
कि जिसकी कथा करूं वर्णित 


यहां कल आई थी बारात 
मदन - दूल्हे को छेकर साथ , 

दलित 


4५, ध्ष्क 


शचि ने खूब किया रू गार 

हार पर भूुमे वन्दनवार 
रूप का सागर लहराया 
देह में योवन सरसाया , 
कुंवारा यौवन फूल उठा 
अथाह सुख मन में क्रुम उठा । 

सच में इसी दिवस के लिये 

कि जिसके सोलह वर्ष जिये , 

मन में उमड़ी चाह श्रथाह 

सुख की चरम यही परिणति । 


वांह बनने को आतुर हार 
वक्ष कलशों में उमड़ा प्यार , 
होंठ ये मधु के सागर हैं 
नयन लज्जा की गागर हैं । 

गाल पर कमल फूल आये 

चाल में रूप फिसल जाये , 

रूप के छुलके लाख कलझ 

उठा है यौवन अ्रलस अलस । 
लो ये सधे नयन के वाण 
इनसे नहीं किसी का चाण , 
रूप से दुनिया को जीते 
समर्पण लेकिन जिसकी जीत । 


हां यह दुलहन सीता है 

राम जिसका मनचीता है , 

रास की रानी राघा है 

कि जिसका प्रेम अगाघा है । 
महाकवि की यह झाकुंतल 
देह घर आई या मूमल ! 


+र 


नहीं क्या ढोले की मरवण 
प्रेम भर जिसका जीवन धन । 
या फिर स्वयं प्रीत साकार 
मीत का ढूंढ़ रही श्राकार । 
देह की वीणा पर गुंजित 


: रूप का अजर - अ्रमर संगीत । 


द्वार पर शहनाई बोली 
गीत की सरिता-सी डोली , 
बहुत से मघुर कण्ठ वोले 
हृदय के राज कई खोले । 

कुमकुमी चरण नाचने लगे 

पायलों के मधु सुर-से पग्मे , 

खुशी से चहुक उठा हर मन 

मधुर स्वर से महका आंगन । 
किसी ने एक ठिठोली की 
फूल की बिखरी लड़ी लड़ी , 
सुखों का सावन आया है 
बरसने वाली है भड़ प्रीत । 


द्वार पर क्‍यों है हाहाकार 

राम को सीया नहीं स्वीकार । 

सभी हैं कहते यही पुकार 

“ राम को सीया नहीं स्वीकार ॥ 
नहीं सोने की लंका है 
सिया का रूप कलूंका है 
रूप तो सीता का नद्वर 
करे क्‍या राम रूप लेकर ? 

कैकयी भले नहीं मांगे 

दशरथ वचन नहीं त्यागे , 


करे 


हा का 


6 ध्डूढ8ह हरऔग8 आपात पक 


प्रीत की मुझे शेप परतीत 


सिया को राघव पाना हो 
जनक को मोल चुकाने दो । 
सिया की सेज सजाने को 
शआ्राज मिथिला विक जाने दो । 
राम को राज्य चाहिए ही 
सिया को बन में जाने दो , 
रूप-योवन से क्‍या होगा 
इसे बंधव्य सजाने दो । 
जिन्दगी होती हैं नीलाम 
चुकाश्ो दाम मोल लो राम , 
राम ने रावण से सीखी 
ज्ञान की हार स्वर्ण की जीत 


राम को सिया नहीं प्यारी 

स्वर्ण का मृग्र ही प्यारा है , 

कृष्ण ने कंचन की खातिर 

सहज राघा को हारा है । 
मरवणी विलख रही ढोला 
छोड़ पूंगल को जाता है , 
प्रीत की रीत वनी ऐसी 
जहां कंचन से नाता है । 

स्वर्ण की नई निश्ञानी है 

बशकूतल अन - पहचानी है , 

प्रेम की मर्यादा बदली 

प्रीत की पलट गई है रीत । 


तुम्दारे मन में ही यह राम 
तुम्हारे घर में यह सीता , 


भ्ड 


प्रेम के गीत सुनाने का 

कि लगता ज॑से युग बीता । 
प्रेम का मोल कहां है शेष ? 
रूप के बदले सारे वेष 
मानवी सारे ही रिश्ते 
' अर्थ के घावों से रिसते । 
रूप का गीत चाहते थे 
सुनाऊं लेकिन वह कंसे ? 
इसी से छंद रहे थे मौन 
मौन था कविता का संगीत । 


५, 


गीत पुराने गा सकता हूं 


किन्तु तुम्हारी इच्छा हो तो 

गीत पुराने गा सकता हूं , 

अपने उर को उद्देलित कर मैं तुमको वहला सकता हूं । 
उन्मादों को बांव स्वरों में 

आवेगों को लय में मरकर , 

बसे मैंने गीत बहुत से 

रच डाले हैं सुन्दर सुन्दर , 

[एक दूसरे से बढ़ वढ़कर] 

अपने इस संयत स्वर द्वारा उनकी होड़ बता सकता हूं। 
उन गीतों की बात न छेड़ो 

उन में था सकुचाया वचपन । 

बात बात में रो देता था 

घड़ी घड़ी में होता उन्मन , 

[पलक पलक में खो जाता मन] 

योवन की सीपी में मरकर श्रव सागर लहरा सकता हूं । 
इन गीतों को गा गा करके 

मैंने तुमको भुला दिया था , 

जब तुम छोड़ गई तब इनको 

मीत हृदय का वना लिया था । 

[धीरे से गुन गुना लिया था] 

तुमको सोकर प्यार तुम्हारा इन गीतों में पा सकता हूँ । 
प्रध जाकर समझा हूँ क्‍यों है 

रोप तुम्हारा इन गीतों पर , 

भुला सका में याद सुम्दारी 

टइस गीतों की ही गा गा कर , 


[प्रवना मत बिलमा बिन्लमाकर] 
० कल 3० प्ले 
मध्शित से जे 


गे मुझा सा वह पीड़ा पुनः जगा सकता हूँ 


नि 


संदर्भ विहीन 


कहने को नहीं कुछ भी 
क्या सुनाऊं गीत ? 


क्षण भोगते मुझको 

नहीं मैं भोगता हूं क्षण , 
जिसे कह सकूं जीना 
वह कहां जीवन ? 
अस्तित्व से संत्रस्त यह 
जीवन बहुत भयभीत । 


कहां है याद उनकी शेष 

जो पल कभी बीते , 

जीवन तो निपट सूना 

रस घट सभी रीते। 

व्यस्तता की यह अनथ्थंक भीड़ 
अपनी कहां परतीत ? 


सो गये संदर्भ 

अब हूं मैं लुटा-सा क्षण , 
जिसका कुछ नहीं हो अर्थ 
ऐसी एक मैं उलभन , 
एक ऐसा स्लेह मैं 

कोई न जिसका मीत । 


०१५ 


मेरा प्यार 


तुम से सुन्दर तो कविता का कोई विषय नहीं 


मुझ से सच है गीत 

तुम्हारा गाया नहीं गया , 

बात नहीं की किन्तु 

प्रीत को मैंने सहज जिया ; 

शोर मचाकर कह दे ऐसा मेरा प्रणय नहीं । 


सहज प्यार से मैंने 

पाया प्यार तुम्हारा है , 

अपरिसेय यह प्यार 

न इसका कूल किनारा है ; 

सहज प्यार से गहरा विस्तृत कोई निलय नहीं । 


इसी प्यार के वृते 

मैंने सबको प्यार किया , 

इसी प्यार से सजकर 

सुन्दर यह संसार पिया ; 

मिठा सके यह प्यार कि ऐसा कोई प्रलय नहीं । 


प्रश्न-उत्तर 


प्रदन तुम्हारा कौन मेरा मीत 
उत्तर मेरा कौन नहीं है ? 


मैंने सबकी कथा सुनी है 
भरसक सबकी व्यथा भ्रुनी है 
कहने को तो हैं ये मेरे गीत 
सच में सब की वात कही है । 


कभी किसी को नहीं विसारा 
चाहे कर ही गया किनारा , 

खूब संजोई हर मन की प्रीत 
तब मन में रसघार बही है । 


इतनी प्रीत निभाई कैसे ? 

इतनी पीर बसाई कैसे ? 

सच तो यह है गया इसी से जीत 
मैंने गीत की बांह गही है । 


१) (४ 


सब की बात 


कहने को तो इन गीतों में मेरे मन की बात है 
किन्तु जमाने मर का इन में सोया भंकावात है । 


मैंने तुमको प्यार किया है जैसे दुनिया करती है 
अपने दिल को हार दिया है जैसे दुनिया करती है , 
लगने को तो प्रेम कहानी लगती है केवल मेरी 
गृंथी सभी की प्रेम कहानी इन गीतों के साथ है । 


मैंने भी संघर्ष किये हैं जुल्म सहे अन्याय सहि 
अरमानों के मेले मन में सिसक कर लगे रहे , 
किच्तु अकेले मुझ से ही तो जुल्म नहीं लड़ने आया 
हर जीवन में कुछ पल आई यह अंधियारी रात है । 


कदम अकेले नहीं राह पर चलने वाले हैं मेरे 
हर मुकाम पर मेरे साथी बैठे हैं डाले डेरे , 
कुछ थक कर सुस्ताते हैं पर चलने को आतुर हैं 
मेरे मन में इनके मन में बसी एक ही वात है । 


कदम उठाना भर बाकी है दोर बदलते वाले हैं 
जुल्मों से प्रतिकार सजाने पैर मचलने वाले हैं , 


कौन रोक सकता है मुझको जीत सुनिद्चित है मेरी 
मेरे इस महाप्रयाण में और सैकड़ों साथ हैं । 


६० 


प्रवासी सन 


किसी ने प्रीत जो परसी 
तुम्हारी याद लो सरसी , 
यह विजन आंगन 

यह प्रवासी मन , 

नसयन में उमड़ा 

प्रीत का लघु घन ; 

हुए पल के चरण वोभिल 
यों हर घड़ी तरसी । 


८-9 


विछोह के क्षण 


तुम्हारी याद का संस्पर्शा 
स्वयं सान्निध्य से गहरा । 


तुम्हें पा जो हुआ उद्रेक 

न पाकर हो गया व्यतिरेक , 
कि लगता कुछ नहीं चलता 
ठिठक कर समय तक ठहरा । 


अब जव तुम नहीं हो पास 
लीलती-सी जा रही है प्यास , 
अभावों का विकट संत्रास 
उदासी दे रही पहरा । 


श्र 


समपित 


कर लो मुझे स्वीकार 
में तुमको समपित हूं , 
किचित नहीं इन्कार 
तुम्हें समवेत अपित हूं । 


: तुम्हारे रूप की गरिमा 
अ्रहम्‌ के तोड़ती झ्ालम्ब ,, 
प्रीत का यह प्रवल पारावार 
मैं जिस में विसर्जित हूं । 


तुम्हारे प्यार के संस्पर्श 
परिधियां कौनसी अब शेप ? 
इतना प्यार का विस्तार 

छू अस्तित्व चिस्मृत हूं । 


तुम्हारी प्रीत में फलती 
सभी की प्रीत चिर सम्यक्‌ 
सभी के प्यार का भागी 
असीमित और विस्तृत हूँ । 


तिरादश सन 


समय घरा यह चलती रहती 
गगन वायु भी सदा मचलती , 
इन दोनों के वीच अवस्थित 
मेरी दुनिया रोज बदलती । 


इन चरणों की गति में मैंने 
घरती के चरणों को बांधा , 
चीर गगन की इस छाती को 
मैंने सपनों तक को साधा । 


एक लिये विश्वास हृदय में 

मैंते साधे स्वप्न निलय में , * 

हद होती पर इंतजार की 

भार निराशा का के कब तक विद्वासों की नाव चहलती । 


टूट गई आशाएं दिल की 

किया समर्पण साहस ने भी , 
आज समय की लहरें मुकको 
इधर पटकती उधर पटकतीं ।. 


मैं गिनता रहता लहरों को 
बीते दिन आते प्रहरों को । 
वीच बीच मुस्का उठता हूं 


एक समय इन लहरों पर थीं इच्छा की आ्ाज्ञाएं चलती । 
गत सपनों की पाल साधकर 
चलूं समय का उदधि चीरकर , 


पार लगा दूं तुफानों को 
क्षत-विक्षत नैय्या के बल पर । 


घ्डं 


झोंठ काट यौवन रह जाता 

उमग उमग साहस कह जाता , 

में इतरा कर उठ जाता हूं 

किन्तु तमी मन के कोने से धीरे से आवाज निकलती । 


दर 


सान्त्वना 


किसको किसका रहा सहारा ? 
ग्रमी सांक हुईं साथ के पंछी भ्रपती राह गये सब 
अ्रभी शेष है रात अंबेरी जाने इतनी रात कटे कव ? 
इसी तरह अनमना हुआ्ना तो कैसे इतनी राह कठेगी 
ओऔरों का सम्बल ले करके 
कौन पा सका बोल किनारा ? 


एक रात की वात साथ की एक प्रात का साथ वसेरा 
होने को इतना ही क्या कम और हुआ क्या तेरा मेरा , 
किन्तु बता क्या दोप शिकायत एक सांक को हूट चले यदि 
एक प्रात का एक रात का 
यह छोटा संबंध हमारा । 


सही वात है तुझे सतायेंगी बातें उन प्रिय प्रातों की 
एक एक क्षण एक एक पल याद विलायेंगे रातों की , 
किन्तु वता क्‍या शेष यही कम याद रह गई पास किसी के ? 
साथ सभी ने किया यहां 
पर किसने किसको नहीं विसारा ? 


५६ 


कछा|# 


त्ते 


श्राग्रो 

तुम्हें 

अपनी वांहों में बांध 
तुम्हारे रस को 

मेरी रग रग में 

रोम रोम में वहा लूं। 


सारी सृष्टि से 

अलग कर 

में तुम्हें पालूँ 

श्रपने में संमाल , 

मेरा प्यासा सन 

इस तरह भरा हो , 
सूखता जीवन का चमन 
हरा हरा हो । 


६७ 


तुम्हारा प्यार 


मुझे तुम से प्यार दै 
और बहुत प्रखर है , 
यद्यपि वह मौन है 

नहीं तनिक मुखर है । 


मेरी और उपलब्धियां 

अवरोधों को तोड़ 

मुखर होती हैं , 

क्योंकि मैंने उन्हें औरों से पाया है 
दूसरों के साथ भोगी हैं । 


तुम्हारा प्यार एकान्त मेरा है 
इसलिए वह नहीं लेश मुखर , 
और क्योंकि उसे मैं श्रकेला भोगता हूं 
बांदता नहीं 

इसलिए वह 

बहुत बहुत प्रखर । 


द्द्ष 


बेटे बेटियां 


भेरी ये बेटियां 

घर के आंगन में लगे पनपते पेड़ हैं , 
इन से घर भरा भरा रहता है, 
मेरा यह आंगन सूखता नहीं 
हरा हरा रहता है , 

एक दिन ये किसी और आंगन 
में जायेंगी , 

फिर भी इनकी डाल पर पढे 
पंछी की वाणी 

मेरा घर आंगन 

सरसायेगी । 


मेरे ये बेटे 

विकसते हुए पंदी हैं , 

जो पंख संवारते हैं 

उड़ नहीं सकते इसलिए 

बाहर को विवश निहारते हैं, 
ज्यों ज्यों ये पंख शक्तिमान होंगे 
ये आंगन से कटेंगे , 

अलग अलग दिशाओं में बंटंगे । 

अलूगांव 


तुमने फिर पूछा 

कब आा रहे हो ? 

में तुम से अलग 

था ही कब 

जो यों वुला रहे हो । 


लेकिन ठीक है 

तुम मेरे पास में हो 

सांस सांस में हो 

श्रास उच्छवास में हो , 

पर मैं तुम्हारे पास थोड़े था 
तुम्हारे पास तो तुम्हारा रूप था 
व्यस्तता थी 

यौवन की श्रलमस्ती थी , 

ये तो मैंने तुम्हें पुकार लिया 
इसलिए तुम्हें याद आया 

कि मैं भी कुछ हूँ 

और तुम से दूर हूं । 


परीक्षा 


गाने की घड़ी 
ज्यों ज्यों श्रा रही है पास , 
तुम से दूर हूं 
हो गया तीत्र यह झ्राभास । 


- मन तुम्हारे पास श्राने को अधिक आकुल 
जिन्हें सायास रोका था तृष्णा वह हो गई विह्नल , 
कसता जा रहा है 


बंधनों का यह मधुर अहसास । 


७१ 


मैं भरूठ नहीं बोलंगा 
सन में पाप नहीं घोलूंगा 
मर्यादा का दर्पष और नहीं खोलूंगा , 
मत में उमड़ते आवेग 
घुमड़ते जा रहे संवेग , 
कह रहे यह बात 

घीरे से मैं तुम्हें लूंगा 
तुम्हें लंगा । 


तुम्हारी याद 

कंटीले कांटों-सी ह्ठै 
उस से मैंने नजात नहीं पाई 
तुम्हें वाहुओं में बांच 

तृप्ति लूंगा । 


है 


.छ२ 


विजोग 


तुम नहीं हो पास 

सब उदास उदास , 

अन बुभी यह प्यास 

फंलता ही जा रहा संत्रास , 
अजब-सा आभास 
मुरभता-सा हास । 


भारी हो रहे हैं इवास 
वस एक ही अहसास , 
तुम नहीं हो पास । 


३ 


तुम नहीं आये 


मैंने तुम्हें भेजा निमंत्रण 
पर तुम नहीं आये । 


तुम नहीं आये कि यह सुबह सूनी शाम है सूनी 
हृदय में अरभावों की कसक भ्रब हो गई दूनी , 
बढ़े यों याद के साये । 


तुप नहीं आये प्यासता ही जा रहा है मन 
भले ये सेघ बरसे सरसा पर कहां सावन , 
फिर फिर मेघ घिर आये । 


तुम्हारे रूप के वर्चेस्व को स्वीकार करता हूं 
तुम्हारे प्यार से मैं जिन्दगी में प्यार भरता हूं , 
वह बात कहने में शर्म क्‍यों आये ? 


मैं तुम्हारा हूं पूरी तरह से मानता हूं 
मैं तुम्हें समवेत मन से मांगता हूं 
लो तुम्हें ये सत्य बतलाए । 


छह. 


स्थिति बोध 


योजनों दूर से 

आा रहा है यह तुम्हारा स्वर , 
प्यार के अतिरेक से 

जी गया है मर । 


दूसरे ही क्षण 

दूरियों का यह विकल अ्रहसास , 
बहुत जल्दी आ रहा हूं 

प्रिय तुम्हारे पास । 


मेरा घर 


यादों में घिरा आता सुहाना गेह । 

है नजर आता मुझे वह 

पीढ़ियों पर बन्द होता द्वार , 

लहरता जिस में घुुरक्षा का 

भरा निस्‍्सीम पारावार । 

जिन्दगी चुकती मगर छुकता नहीं जो नेह । 


बह सहन के पास का कमरा 

भर बांह में लेता जहां श्राराम , 

प्रीत की निर्वूम जलती वर्तिका 

ग्राठों पहर निष्काम । 

सब तपिश चुकती बरसता प्यार का जब मेह । 


सुन रहा हूं खोलने को 

द्वार आती पास बह श्राहुट , 

उमड़ श्लोंठों पर क्रिया करती 

मुझ्के संकेत नित जो मुस्कराहट । 

पुलक की पावन बही गंगा नहायी देह । 


कर रहा महसूस मिलती 

जो सहज में प्रीत नित अ्रभिनव । 

प्यार जो जीता सदा मैं 

पर नहीं करता कभी श्रनुभव । 

पूर्णतः देता मुझे जो अधर का मधु स्नेह । 


दर 


हल 
है 


धरती का चांद 


वो धरा के चांद का 
नभ में हुआ लो अवतरण । 


जो लजीले नयन श्रव तक लाज से भुकते 
नापते हैं अ्रव गगन की परिधियां , 

पिमटते थे अंग अब तक सकुच बांहों में 
बाहुओं में बांध लेंगे आंधियां ; 

रूप से अभिभूत विस्मित सब दिशाएं हैं 
नमित हो नक्षत्र नम के चुमते नाजुक चरण । 


कल्पना में तारकों से सेज सजती थी 
सत्य नम की सेज सज आई , 

छुंद में अब तक बताया चांद था जिसको 
ली जवानी ने गगन में अ्लस अंगड़ाई ; 
लो मिलन की रात नभ में सज गई है 
सज गये हैं नव सृजन के उपकरण । 


सूजन के मीठे प्रहर में मौत की रागें 

शपथ है नहीं कोई गाये , 

वेलन्तीना ने वहाई प्रेम की गंगा 

शपथ है उस में न कोई जहर फलाये ; 

इस धरा के चांद का यह मिलंन हो चिर शाइवंत 
लें बलाएं चांद तारे और अरुण । 


७ 


भुले बिसरे गोत 


कभी के भूले विसरे गीत 
याद आते हैं मुझको श्राज । 


पुलक की भोली किलकारी 
किलकमय हौशव का संसार , 
नयन में चमकी चिनगारी 
चकित विस्मय का जो झागार । 
चेहरे याद नहीं आते 
हृदय में गूंज रही आवाज । 


जवानी की वह मीठी भूल 

चाह को प्यार समझ डाला , 

कसक के उभरे इतने शूल 

आश को सार समझ पाला । 
प्यार की तृष्णा से आविष्ट 
उठाये मैंने जिनके नाज़ । 


मीत की याद सहेजी है 
गीत की कड़ियों में पोकर , , 
लहरती मेरे अंतस में 
दर्दे की लड़ियों में धोकर । 
जगत के मन को लेता मोह 
मस्त गीतों का यह अन्दाज । 


विश्वास का संबल 


क्योंकि मेरे सामने हरदम किनारा 

इसलिए मुझको न भय मंभघार । 

सागर में उठे यदि ज्वार तो इस में नई क्‍या वात है 
भंका का प्रभमंजन का उदधि से तो पुराना साथ है , 
मंका भी प्रभंजन मी भयानक ज्वार आयेंगे 

चलने के बहुत पहले इन्हें में कर छुका स्वीकार । 


मतलब क्या शिकायत से अगर हो दूर ही मंजिल 
मंजिल तक पहुंचने में कव थी राह की मुश्किल , 
कोई राह ऐसी भी जहां मुश्किल नहीं होती 

मिटना शर्तें मिलने की श्रगर तो भी नहीं इन्कार । 


ली थी साथ रहने की शपथ वो छोड़ दें तो क्या 
ये तूफान ही तो हैं श्रगर रुख मोड़ दें तो क्‍या ? 
लंगर खोलने तक ही शपथ की बात का मतलब 
उसके बाद जाने किस तरफ को ले चले पतवार ? 


साथी छोड़ ही दें हुट ही जाये न क्‍यों पतवार 
जिनका भी रहा विश्वास निकले व्यर्थ वे आधार , 
मैं असहाय बेबस चिर अकेला हो गया फिर भी । 
एक अडिग विश्वास है पास पारावार । 


'च 


जन्म दिन पर 


बयालीस वर्ष 
इन्होंने मुझे मोगा 
या मैंने इन्हें 
कोन चीन्‍्हे ? 


अधिक तो इन में से 
मैंने अनायास ही जिये , 
बहुत थोड़े हैं 

जिन्हें जीने के प्रयास 
थोड़े बहुत किये । 


जो अनायास जिये 

वे वर्ष 

मेरे अपने तो नहीं , 

जिन्हें मैने नियोजित किया हो 
वेंसे सपने -तो नहीं । 


संदर्भ तो किसी और -के हैँ 
जो मुझ से अनचाहे ही जुड़ गये , 
इनके 'बीम से 

मेरे संकल्प मेरे विश्वास 
कुछ भ्ुके 

कुछ मुड गये । 

अंबेरे में मिली ये सीढ़ियां 
विना देखे 4 

जिन पर चढ़ा हूं , 


व्यर्थता का एक घना ढेर 
जो पैरों के तले 


गनायास जमता चला गया 
पाता हूं उस पर आज खड़ा हूं । 


वास्तव में 

यह मेरी उम्र नहीं है 

किसी और की उम्र मुझ को लगी है , 
मेरी उम्र तो 

होगी कोई तीन चार वर्ष 

मेरे अपने तीन चार आंसू 

मेरे अभ्रपने मोगे 

तीन घार हर्ष 

थोड़े से संघर्ष । 


अस्वीकारी से 


मैने कहा मेरी बात सुनो 

तुमने कहा भ्रूठ है , 

क्‍या भकूठ है बात तो तुमने सुनी ही नहीं 
उसकी सत्यता ग्रुनी ही नहीं , 

नहीं सुनोगे 

नहीं गुनोगे । 

ऐसा नहीं है कि सुनलोगे तो 

मानना ही पड़ेगा , 

उसे श्रस्वीकारने के लिए भी 

जानना ही पड़ेगा । 

मानो मत जानो तो सही 

ग्रत्य श्रसत्य को पहिचानों तो सही , 
घटनाग्रों के बनाये गये 

पे श्रखवारी क्रम , 

पत्य की पहचान देने का 

उत्पन्न करते भ्रम । 

प्रतह पर हुवते रह 

गहराइयां पहचानने की बात 

प्रावरण के पृष्ठ से सब जानने की भांति । 
में नहीं कहता 

कि जो मैंने जाना वही सत्य है । 

पर उतनी बात तो है ही 

उस में जानने लायक श्रवश्य कुछ तथ्य है । 
सत्य तो सान्निथ्य से 

ही उभरता है , 

वरना सत्य क्या है 

प्रान्न जड़ता है ! 


प्र 


आत्मबोध 


अपने आपको पहचानना 
बहुत कठिन बात , 

जो आप हैं 

वह जानना 

बहुत कठिन बात । 


बुद्धि का पैना 

नुकीला अ्स्त्र 

हर बात को औचित्य का 

पहना गया सुन्दर सुहाना वस्त्र , 
सत्य को निवस्त्र करके 

जानना बहुत कठिन वात । 


बहुत निडर होते 

जिन्दगी के तथ्य , 

अपनी जरूरत के 

लिए मुश्िकल नहीं पर . 

ढाल लेना कथ्य , 

कथ्य और तथ्य को सत्य के परिप्रेक्ष्य में 
'ढालना बहुत कठिन बात । 


विराट का बोभ्च 


मैं श्रपने को विराट करने को 
विचारों का सम्राट बनने को 

छोटी बात नहीं कहता , 

मोदी बातों की मोटी चादर 

सदा शोढ़े रहता , 

इन विराट वातों ने 

मेरे छोने मन को 

भार से आक्रांत कर दिया है , 
सहजता को 

मौत से भर दिया है। 

युग कोई क्षणों से परे जी सका है ? 
बिना किसी पात्र के 

सागर कोई पी सका है ! 

मैं भी तो छोटी छोटी बातें जीता हूं 
फिर उनसे अलग रहने का आग्रह क्‍यों ? 
जो भोगा जा सकता है 

उसका शब्दों से अपरियग्रह क्‍यों ? 


पड 


में रिक्त हूं 


राह में चलते चलते 

मैंने 

अनायाप्त ही 

मन में मर लिए थे 

कुछ आांसू कुछ मुस्कानें 

और प्रतिबद्धता का सतही बोध । 


इन्हीं को मैं देता रहा 
अलग ग्रलग परिवेश , 
कमी उत्साह की मुस्काने 
कभी सिसकता हुआ वलेश । 


पर मन में वीज-से पड़कर 
न ये आंसू पनपे 

नये मुस्कानें खिलीं , 

राह में बटोरा गया दर्द 
मेहमान की तरह आया 
आखिर कब तक ठहरता ? 


ययास्थिति वालों से 


विवशताओ्रों से घिरा नहीं हरग्रिज रहूंगा 
जी सोचली है बात कल की 
मैं उसी कल को यहां लाकर रहूंगा । 


क्या कहा सच है आज ही 

जो कल गया वह श्राज ही सा था 
इसलिए जो आयेगा कल॑ श्राज-सा होगा , 
अगर ऐसा कोई कल है [या आज है] 
तो वह तुम्हारा है मेरा नहीं है , 
जिंदगी है एक उभरता उत्स 

अंधेरे का सूजित घेरा नहीं है । 


यह तुम्हारी चाह है 

तुम्हारे आज-सा कल हो , 

क्योंकि इस आज को तुम 

कुंडली मारे नाग-से घेरे हुए हो , . 
फन की छांह से आ्रवृत कर 

अपना जहर दे 

टेरे हुए हो । 


तुम्हें डर है कि 

कहीं ये देख लेगा कल , 

तो टूट जायेगा 

जहर का छल , 

जिसे एक लम्बी भयानक रात 
तुमने कर दिया 

वह पल , 

कल के तेज से सहज ही 
जायेगा गल गल । 


षप्घ्‌ 


क्या हुआ यदि श्राज 

मेरा कल नहीं साकार दिखता , 
घुंघलाया हुमा है कुछ 

पूरा नहीं श्राकार दिखता , 

वह कुछ दूर है 

उसे कुछ निकट आने दो , 

प्रयासों से उसे कुछ निखर जाने दो । 


वही कल का सत्य तुम्हारा 
मर रहा है ग्राज , 

लो सुनो 

साकार होते हुए 

उस कल की आवाज ! 


नियोजित 


लगातार चलना 

मेरी नियति है 

एक आदत है 
विवशता है , 

चलना एक शिकंजा है 
जितना मैं चलता हूं 
उतना ही कसता है । 


पहले में चलता था 
गली - गली 

डगर - डगर 

गांव - गांव 

नगर - नगर , 

जहां देखता ठंडी छांव 
सुस्ताता था , 

कहीं ऊब उठता था 
तो मस्ती से 
गरुनगुनाता था , 

रास्ते में आते थे अवरोध 
उनसे जूंकता था 

नये रास्ते वुझता था , 
त्तव 

मेरा चलना था 

भेरी अपनी गति से 

न कि नियति से । 


और अब 
मैंने अपने लिए 


फप्प 


रेल की पटरियां डाल ली हैं, 
सभी रास्तों से कटकर 

सभी मुश्किलों से हटकर «५ 
मैं एक रास्ते से लग गया हूं । 


यहां सब कुछ सुनिश्चित है 
चलने श्रीर ठहरने का समय 
विश्राम के स्थल 

और गंतव्य 

स्थिर मंतव्य 

जाना पहिचाना भवितव्य , 
रास्ते में कोई हेर फेर नहीं 
जल्दी नहीं देर नहीं 

नहीं में मन से नहीं 

किसी और के दिये सिगनल से * 
चलता हूं ठहरता हूं , 
किसी तरह से सुलग गया हू 
इसलिए जलता हूं । 


न री 


में - कटा हुआ पेड़ 


मैं कटा हुप्रा पेड़ नहीं 
पेड़ का कंठा हुआ तना हूं , 
शआ्राकार में चाहे पेड़ हो उतना हूं । 


पेड़ तो किसी तरह से 

वापिस बड़ा हो सकता है 

उप्तके जमीन में अंगद - से पांव गड़े हैं 
इसलिए साहस से खड़ा हो सकता है । 


तना तो कठा है 

उप्ते और भी कटना है 
अ्रभी भले बड़ा हो 

ग्राखिर तो उसे घटना है । 


जो अमीन से उखड़ जाये 
अपने वोक से जकड़ जाये 

वह श्राकाश को चुनौतियां 
देगा कस ? 

हो सकता है जी ले जैसे तैसे । 


6६06 


गंतव्य 


संशयों के पार मुझको 

दीखता गंतव्य , 

अभी तो पार कर पाया थोड़े बहुत 
प्रारम्भ के कुछ मोड़ , 

अभी तो शेप है काफी लगानी 
मुश्किलों से होड़ । 


इस मोड़ पर आकर मुझे 

संशयों ने घेर डाला है , 

संकल्प थोड़े हिचकिचाये हैं 

प्रेरणाप्रों का हुआ धुमिल उजाला है । 


मुश्किलों पर जीत मेरी 
चिर सुनिश्चित है , 
संकल्प मेरे दिव्य 

लक्ष्य मेरा भव्य । 


संकल्प की ये रक्तिम शिराएं 
उपलब्धियों के पूर्व का श्राभास , 
संघर्ष की घिर ज्योति से 
प्रभासित हो गया भवितव्य । 


भर 


5 


अनचाहा श्रम 


भेरे चेहरे पर भ्रनचाहे 
श्रम ने अपने छोड़ दिये हैं चिन्ह । 


जैसे सागर का उमड़ता ज्वार 

किनारों पर करता वार , 

और विवश किनारे 

ढोते हैं उस भार का 

प्रत्रल संहार , | 

और उनका चेहरा धुलता नहीं 
' ऋठ्ता है | 


ध्र 


आत्म स्वीकृति 


जो संघर्ष जिये नहीं जाते 
सिर्फ सोचे जाते हैं 
वे अपना फन्न कहां पाते हैं ? 


उनको सोचना ही वृथा है 

पर सोचना एक प्रथा है . 

मैं उत्त प्रथा पर चलता हूं 
समभता हूं रात दिन गलता हूं 
पर मैं बढ़ पाया नहीं हूं , 

जहां पर था 

वहीं का वहीं हूं । 


अनुत्तरित प्रश्न हु 


बात उठती तो है 

पर निभती नहीं 

बड़े बड़े प्रश्न करता है मन 
पर रहते हैं भ्रमुत्तरित , 
रात घिरकती तो है 

पर कटती नहीं । 


अनुत्तरित प्रश्न 

कांठों - से चुभ जाते हैं 
निकलते ही नहीं , 
श्रजव मेघमाला है 
उमड़ती तो है 

पर छुंटती नहीं । 


तराशना चाहता हूं 

किसी तरह कांटे निकछे तो ! 
पर विवेक का नश्तर 

उलभग भरा , 

जिस से पीर बढ़ती तो है 
घठती नहीं । 


६४ 


अनबढ़े चरण 


कोल्हू के वैल - सा 
में लीक पर वरावर घूमता हूं , 
धढ़ रहा हूं 
सोच करके भूमता हूं , 
चलना भले हो 
किन्तु यह बढ़ना नहीं हैं , 
इस तरह से 
सिमिट चरणों भें कहीं झ्राती मद्दी है ! 
यह चलना , 
कोई प्रयास नहीं आदत है 
या कि विवशता है, 
जिस में तिल ही नहीं 
चलने वाला भी पिसता है । 


हक हे: * के 
कीट 


रक्त और उसुल 


मेरे मित्र 

तुम बहुत भले हो 

मन दे बहुत्त ही उजले हो , 

वात करते हो रमों में दौइ़ते हुए ल 
जो तुम्हें व मुझे 

अनायास विना मांगे बिना सोगे 
विरामत में मिल गया है , 

जिस के मिलने से 

तुम्हारा मन तुम्हारा तन 

तुम्हारा जीवन 

सब कुछ मुझ से एक तरह से जुड़ गया है , 
सिल गया है , 

यहां तक तो ठोक है 

पड़ गई जो लीक है 

उस लीक पर चलना हो पड़ेगा , 

मोम जब सुलगा है 

तो उसे गलना ही पड़ेगा । 


पर भेरे से 
र मेरे मित्र दा 


3) 
44 
कक । 

४ 


हि बुछ्ध उसूल हू न 
जो मृझे अनायास ही नहीं मिले , 
मो को मैंने परखा है 


गत है. हिसी हर ने इनका बीज 


पी, न 
कर 


डर मय में बांया /£ 


* #छ 
छूड ह8 3 प675 

गज 
6 


भ्रपने रक्त से धोया है , 
ये भी मेरे अपने हैं 

मेरे वर्तमान हैं 

कल के सपने हैं , 

जो श्रनायास ही मिल गया 
वह मिल जाने से 

यदि सत्य है 

तो फिर ये उसूल भी 

तो अपने हैं , 

फिर उन्हें भूठ कह दूं कैसे ! 


यह जो खून है 

जिसकी पावनता की बात तुम कहते हो , 
मेरे खून को पी लेना चाहें 

महज इसलिए कि वह समभता है कि मेरा खून मीठा है 
श्रौर मैं कमजोर हूं , 

ओर मेरे उसूल 

उसे आकर रोके , 

यह कह कर कि यह भ्ठ है 

कि मेरा खून मीठा है 

श्रौर खुत को खून चुसने से 

टोक्के , 

तब बताओ क्‍या करूं ? 

यह खून भी अपना है 

यह उसूल भी अपना है 

अब किसे रोकूं किसे टोकूं ? 


यह सच है कि उसूल एक उलभत है 
खुन एक फार्मूला है 

एक सरल सुलभन है , 

जिस में तपिश है तड़पन है 

एक सहज प्रवाह है 

एक मीठी घड़कन है , 

भर जिसे जाना नहीं 

सिर्फ माना जाता है , 

पर खून जब सड़ता है 

तो तराशा भी जाता है , 

यह दूसरी बात है 

कि तुम समझो 

उस में अभी भी जीवन का उत्स है , 
उसे तराशा नहीं 

जाना चाहिए , 

भ्रभी तो मैं भी यह मानता हूं , 
भेद है तो स्थिति का ही न ? 
पर उसूलन खून खुन को 
तराज्ता तो है ही । 


इसलिए उलभन हो तो हो 

मैं खुत के नाम पर 

खून से खून का शोषण नहीं होने दूंगा , 
अपनी हंसी बनाने के लिए 

किसी को मेरे ही खून के आंसू की लड़ें 
नहीं पिरोने दूंगा 

मेरे खून के आंसुम्रों से 

किसी को खून के नाम पर 

भ्रपना आंगन नहीं धोने दूंगा । 


खून तो बिता मांगे मिला है सुझे 
उसूल तो मेरे अपने जाये हैं , 

वे भेरे रहे हैं आगे भी रहेंगे 
पेरे साथ साथ सब कुछ सहेंगे 
हाँ यह मेरा खून 


ह्८ 


जो मेरे खून ने मुझे दिया है, 
उसी खून पर गिरेगा 

उसी खून में जज्ब होगा , 

उसे मैं कहां ले जाऊंगा , 

उसे यहीं पाया है 

यहीं खो पाऊंगा ।' 


इस खून को साथ्थंक करेंगे 

मेरे ये उसूल , 

जिन उसूलों को 

मेरे खून ने पाला है पोसा है , 

यह शूठ है 

कि मेरे खून व मेरे उसूलों में 

कोई भेद है , 

इसी खूब की कशिश ने 

पैदा किये हैं ये उसूल , 

क्या हुआ यदि खून से न आकर 
खुले वातायन व अविभाज्य समीर से 
मेरे मन में समाये हों ये उसूल , 
तुम भी तो मित्र इसी तरह से 

आये हो , 

आकर मन में समाये हो 

सही -है तुम किसी और के जाये हो , 
हमारे खून का स्नोत अलग हुआ तो क्‍या 
पर इसीलिए क्‍या तुम पराये हो , 
चाहे खुन हो चाहे उसूल 

मिलते तो ओऔरों से ही हैं 

पर इस से कया होता है , 

वात तो यह है 

कि वे अपने हैं या नहीं 

वे गलत हैं या सही । 


मुझे भी भला लगता है 
तुम्हारा यह रोप 
यह गहरा श्राक्रोप , 
ऐसा नहीं है 
कि इस तड़पन को मैंने नहीं जाना है , 
मैंने भी उसे ठीक इन्हीं सन्दर्मों में पहचाना है, 
प्र सच मानो मित्र 
तुम्हारी जैसी ही तड़पन से 
जन्मे 
उसूलों के यह उनचास पवन , 
जिसे न कोई रोक सका है 
यह है वही सावन , 
जो निदचय ही वरसेगा 
डरो मत 


इसी से हमारा खूब सुवासित होगा 
सरसेगा । 


१०० 


निरथ्थंक 


मैं एक बीहड़ पव॑त 

स्थिर कठोर 

सृजन हीन , 

कभी कभी 

मूसलाधार वर्षा 

श्राती है, 

मुझ पर 

शीतल 

जल का ढेर का ढेर 
बरसाती है, 

मुझ में पर 

कुछ नहीं 

समाहित होता , 

जल की धार 

अपनी याद के 

छोड़ती कुछ निशान , 
नहाती मेरी देह 

पर नहीं प्राण , 

कभी कभी 

हरियाली 

वातायान से उड़कर 

थक कर मुझ पर 
अ्रनायास आकर टिकती है 
गाड़ना चाहती है अपने पांव , 
अपने लिए सिरजना चाहती है ठंडी छांव , 
उसी छांव 

का टुकड़ा 


मुझ पर ढलता , 
वरना 

सदियों से. 

लगता है 

मैं रहा जलता । 


हि ५ 5 २ 


निस्सीस 


मेरे आंगन में 

एक बगिया सहज ही उग आई है , 
में उसका प्रहरी , 

उसके चारों ओर फेलकर 

सीमा बनाना चाहता हूं गहरी । 


चाहता हूं उसकी क्यारी क्यारी 

छोटी - छोटी हर एक डारी 

ज॑से मैं चाहूं सजे , 

कली कली की चटख का स्वर 

मैं जिस राम में चाहूं 

उसी में बजे , 

एक तरह से 

मैं उसे समी ओर से काटकर 

अलग करने को तत्पर 

प्रपनी ही मर्जी के रंग भरने को आतुर । 


प्र 

पनपती बगिया की जड़ें 
फैलती हैं , 

अनकटी धरती के भीतर 
सीमा को तोड़ , 
विकसती हुई डालियां 
तोड़ कर प्रतिबन्ध 

सहज ही छेती 

मुक्त नये मोड़ । 


१०३ 


अल 
न्द्ट हु 


परासव 


एक वह वक्त था 

जब मैं खुश रहता था , 

दुख अक्सर प्राते भी थे 

तो उन्हें सुख की छांह समभक 
सहज ही में सहता था , 

मस्त दरिया की तरह बहता था। 


फिर एक वक्त आया 

जब मैं उदाप्र हो आया , 

अपनी तपिश औरों की तपिश का 
और अधिक गहरा हो चला साया , 
ओऔरों के दुख को अपना बना 

मैं जो था वह न रहा 

तुम तुम और तुम बन गया । 


ओर आज 

नतो मैं 

उदास , 

न मुझ में वह मस्ती है 


न मेरी हस्ती है । 


श्रपने सुख को चोन्‍्ह नहीं पाता 
श्रौरों के दुख को बीन नहीं पाता , 
मैं तटस्थ हूं ह 
कहने को बस व्यस्त हूं 

सच तो यह है 

मैं हो रहा अस्त हूं । 


तटस्थ 


मेरे सामने है 

पानी का लम्बा विस्तार 
पर दिखता नहीं 

उसे ढंक लिया है 

“स्टेटस्की ' की तलछठ ने , 
जिस तलछ॑ट को 

मैं मान बैठा हूं अन्तिम सत्य 
एक अ्रपरिवतंनीय यथार्थ । 


मेरे पास 

पद्मासन लगाकर 

बैठे हैं मित्र , 

कहते हैं 

किनारे पर वैठकर 

अपनी तलछुट के माध्यम से 
उन्होंने जान लिया है यथार्थ 
ढूंढ लिया है सत्य 

ऐसा है उनका कथ्य , 

शोर करते हैं 

पुकारते है 

मुझे अनवरत 

धिक्‍कारते है , 


मैं जानता हूं 

यह तलछट बुरी है , 
कौन नहीं जानता 
कि यह तलछुट रही 
तो पानी भी सड़ेगा 


इस तरह स्थिरना वहुत महंगा पड़ेगा , 
तो फिर क्‍या किया जाय 

सिर्फ शोर 

अरे भाई 

शोर करने से नहीं हटती काई , 
भले ही 

तुम तटस्थ रहकर 

पुकारा करो , 

श्रीर मैं तटस्थ रह कर चुप रहूं 
दोनों में कोई मौलिक भेद नहीं , 
तुम्हारे स्वर में तीव्रता है 

भेरा स्वर धीमा है 

इसका मुझे खेद नहीं , 

खेद है तो यह 

कि मन की ग्रुफा से ढकरा कर 
लौट लौट 

रह जाती है श्रावाज , 

जहां जरूरत तो यह है कि संघर्षों के मैदान में 
तुम्हारी और मेरी आवाज जुटे , 
उनके अट्टूट स्वरों से 

आलोड़ित हो 

बज उठे साज पर साज । 


१०५ 


अमुर्ते 


मन में शक्‍लों की एक भीड़ लगी ऐसी 

कि एक भी शक्‍ल पहचानी नहीं जाती , 

मन में आवाजों का शोर जुठा ऐसा 

कि एक भी आवाज जानी नहीं जाती , 

इस भीड़ में श्रनायास डूब गया हूं 

इस शोर से कभी का ऊब्र गया हूं , 

पर यह चक्रव्यूह ऐसा कि जिसका हुटना मुहिकल 
यह ऐसा प्रवाह कि जिससे छूटना मुश्किल । 


अकेला 


मेरे आस पास 

ब्रहुत शोर है , 

शोर के बीच 

मैं अकेला हूं , 

ठीक बसे ही जसे 

ग्रनभिनत तारों के बीच अनछुत्रा चांद 


श्न्प 


बीता क्षण 


अलग अलग कटे कटे 
पल छिन में जीता हूं , 
एक बूंद अभी 

एक बूंद कभी 

मिल गई तो क्‍या 

मैं निरा प्यासा हूं रीता हूं , 
तृप्ति का बोध 

तनिक नहीं शेष 

प्यास की कशिश 

ग्रव नहीं लेश , 

ऐसा लगता है 

कि मैं छिन एक बीता हूं । 


उलल्‍भ्द 


बड़ी बात जीता नहीं 
तो कहूं ही कहां , 
रहने को नहीं घर 
तो रहूं ही कहां ! 


धार ही नहीं बही 

तो फिर बहूं ही कहां , 
कहना और जीना 

एक ही बात , 

जो जी नहीं पाता 

उस बात को गहूँ ही कहां ! 


११० 


क्षमता 


में वह पेड़ 

जो बाहर तो पनपता है 
आ्राकाश को छूने के लिए तड़फता है , 
पर जिसकी जड़ें कमजोर हैं 
सूखती जा रही हैं , 

जभिस में जीवन का सत्व नहीं 
न जीने की क्षमता , 

जितनी भी हैं 

अन्दर ही अन्दर 

सड़ती हुईं सिमटा रही हैं, 
इस तरह से 

आकाश छूएगा कैसे , 

अलग बात है 

जी लेना जैसे तेसे । 


११६ 


वेविध्य 


मैंने पहली वार 

नहीं कही यह वात 

उसको औरों ने बहुत बार कहा है , 

फर्क इतना है 

कि औरों से थोड़े श्रलग ढंग से 

मैंने उसे सहा है , 

बात वही होती है पत्य एक होता है 

प्र फर्क यही है अलग अलग स्थितियों में 
तरह तरह से सब ने उसको भोगा है । 


अहसास 


दर्द का अहसास 

कहा नहीं जाता 

जब तक सहा नहीं जाता , 

जैसे किनारे पर वठकर प्रवाह में 
बहा नहीं जाता । 


करना ही व्यर्थ विचार 
दर्दे की उपलब्धि का , 

दर्द सहने में नहीं जब तक 
हो सके प्रतिबद्धता । 


मिल गया जब दर्द 

तो प्रयास का प्रदन क्‍या , 
प्रतिबद्धता का दर्द ही ऐसा 
कि एक वार मिले वाद 

कहे बिना रहा नहीं जाता । 


वदिग्शआ्रांत 


सोचता तो बहुत हूं 
कि मैं कुछ करूं , 
जो करना चाहता हूं 
उसके लिए 

जरूरी हो तो मरूं । 


पर बात यह है 

जो करने की कल्पना मन में बनाई थी 

उत्साह से जो प्रल्पना मैंने रचाई थी , 

संशयों से भर गई वह कल्पना 

पदों से कुचल धुमिल हो चली वह अल्पना , 
भविष्य का और कोई आकार जोड़ नहीं पाया 
प्राज को मैं कल की श्रोर मोड़ नहीं पाया , 
इस से बैठा हूं मैं विमृढ़ भ्रौर इलथ 

धुमिल हो चले हैं मोड़ घुमिल हो गये हैं प्रथ । 


११४ 


संशय 


कमी कभी मुझ को अपने पर संशय होता है 
कल के संघर्षो से घवरा कर 

मैं कल को भूल रहा हूं यह भय होता है । 
होने को तो बहुत लोग हैं 

जो कल की बात नहीं सोचा करते हैं 

जो कुछ मिल जाता है भ्राज उसे भोगा करते है , 
पर मेरी तो मुश्किल यह है 

मैंने सोच लिया था कल 'यह है । 

वह भी ऐसा कल 

कठिन जिसे भुला सकना है , 

जागृति को भी जो आवृत कर देता है 

ऐसा मेरा कल का सपना है , 

उस साधना में सचमुच अतिरेक हो गया 

उस सपने में माना अब कुछ व्यतिरेक हो गया । 
जीवंत किन्तु जो सपना होता है 

वो एक लीक नहीं 

उप्तके बढ़ने का ढंग अ्रपना होता है , 

लगता तो है जैसे 

में समझ न पाया 

इस सपने के नये उभरते रंग 

उसकी विविध अदाएं उसके नये विकसत्ते ढंग , 
उसके किसी एक ढंग से मन आदइवस्त' नहीं है 
यह निर्णय बहुत कठिन है कौन गलत है कौन सही है, 
इसलिए भेरे संघर्षों का क्षय होता है 

पर कभी कभी मुझको अपने पर संशय होता है , 
कल के संघर्षों से घबरा कर 

मैं कल को भूल रहा हूं यह भय होता है । 


श्र 


लक्ष्यहीन 


तुम स्टेशन का प्लेटफार्म मत बनो 

जिस में विचार व संकल्प यात्री की तरह 
बतियाते हैं , 

हिलते हुए रूमाल 

पुंछते हुए आंसू 

क्षणों में विदा कराते हैं | 


उस से देश तो देश 
नगर नहीं बनता , 
ग्रौर तो और 

घर नहीं बनता । 


सुन्दरता 


सुन्दरता 

भेरे पास से निकली 

जैसे भेघों में 

एक बिजली कौंधी , 

मैंने नहीं देखा 

दिखी अपने आप , 

मैंने वहीं खींची 

ग्पने प्राप ही पड़ गई थी छाप । 


११७. 


कथ्य और तथ्य 


कथ्य और तथ्य 

दोनों में अन्तर है , 

कथ्य है गगन 

तो तथ्य है धरा , 

कथ्य ह॒वा में बोगो 

पनपेगा नहीं जरा , 

कथ्य जब तथ्य से मिन्ना 

सत्य तब उमरा निखरा संवरा । 


श्श्द 


बदलना सहज नहीं 


अपने आपको बदलना 

सहज तो बात नहीं , 

बदलने का अर्थ 

यदि मन को बदलना हो कहीं ! 


मन कोई विवश दीवार तो नहीं 
जिस पर जब चाहें 

जो भी रंग लगा दें , 

हूटी हुई बेल भी नहीं 

कि जैसे तसे 

तोड़ मरोड़कर 

चाहे जिस ढंग से सजा दें , 
रीती हुई गिलास नहीं 

इस में जो चाहें भर दे , 
गीली अनगढ़ी मिट्टी भी नहीं 
जो चाहे रूप कर दें । 


बूंद बूंद रक्त का प्रवाह बना है 

हर बूंद में जिन्दगी का भ्रथ सना है , 
कितने ही स्रोतों से 

जुटाये गये तत्व , 

अनायास कैसे ही जाये निप्तत्व , 

इस लहू में लगातार जिन्दगी ढली है 
तब कहीं विकसी यह मन की कली है, 
जो टूट तो सकती है 

बदल नहीं सकती , 

अपने स्रोत से अलग 

अधिक चल नहीं सकती ! 


श्१६ 


असफल विद्रोह 


विद्रोह की कसी हुई मुट्टियां 
मन के बंद द्वार 
प्रहार और अ्रधिक तीक्न प्रहार । 


भीतर नपुंसक 

भयभीत आक्रोश , 

आशंकाश्रों से संत्र॒स्त 

उत्साह की प्रतीक्षित लौ , 

शायद विद्रोह इस द्वार को खोलेगा , 
भीतर को समाहित करेगा | 
भीतर और बाहर 

विद्रोह ही विद्रोह का स्वर बोलेगा । 


पर बाहर की श्रोर खुलने वाले मन के ये हार 
कितने ही हों प्रहार 

खुलते नहीं श्र अधिक जुड़ते , 

विदोह ही इस से टकरा 

होते व्यर्थ मुड़ते । 

बातें 


मिल बैठ कर हे बात 

व्यस्तता के ये केले पल 

व्यग्रता के थे कटीले छल 

धोड़ी देर उनका छूट जाये साथ ) 


सोच का उलभन भरा तम - जाल 
उत्तर नहीं 

बस सवाल ही सवाल , 

बातों के सितारों से भरें यह रात 
संघर्ष वेमतलब जुटाते तिक्‍्तता 
रोज बढ़ती जा रही है रिक्तता , 
कुछ वो घटेंगे लगते हुए श्राघात । 


अप्रयोजनीय 


जिन्दगी 

हंटी हुई माला 

कि बिखरे फूल जिसके 

इस में नहीं है क्रम 

न कोई तारतम्य 

बस एकता का असम , 

न कोई व्यवस्था है 

यह कीसी अ्रवस्था है ! 

वह प्रयोजन 

जो कि उसको एक करता था 
एक क्षण व दुसरे क्षण की 
दूरियों को सहंज भरता था , 
अरब नहीं है 

तुम भले कह दो जिन्दगी है 
सत्य में तो एक बस 

घटना वही है । 


र्र२ 


मतभेद 


मतभेद 

मतभेद नहीं विग्रह 

विग्नह नहीं विच्छेद 

मतों से तो बंदा जाता है 

विग्रह से विच्छेद से कटा जाता है । 


मत है एक आधार 

विच्छेद द्ृटता हुआ्ना कगार , 
हम रह गये शेष 

द्वट्ते हुए कगार , 

न तो स्थिर कूल 

तन गतिमान धार । 

आक्ृतियां 


प्राघार 

प्राकार एक 

प्राकृतियां और श्रधिक आक्ृतियां , 
कौनसी ग्राकृति 

प्राकार का सही रूप 

कौन सी मात्र चमक 

कौन असल घृप ? 


प्राकृतियों की एक घनी भीड़ 
प्राकार हुए भूठे , 

विश्वास के आलम्ब 

लग 'रहा जैसे 

प्राधार सभी हूटे । 


श्र्ड 


॥ स्थितियां 


उपेक्षा 


जब सुहानी घृप चाही जाय 
शीत की लहर नहीं 

मिल जाय घधकती वयार , 

जब एकान्त चाहा जाय 

तब भीड़ तो न जुटे 

पर आहटों की चल पड़े कतार । 


प्रतीक्षारत को प्रत्तीक्षित न मिले 
प्रनाचाहा मिले वार - वार , 
जिस पर न तो आपत्ति 

न किया जा सके श्राक्ोश 

पर मन सुलगता रहे लगातार । 


अवकाश 


व्यस्तता की घुटन 
व्यवस्था की उकताहट , 
करीने से 

सिलसिले वार चलती 
जिन्दगी की थकान 
मुंभलाइट । 


इन से नजात मिले 

मन की सतह पर ञआा तो गई है 
पर जो सुखर नहीं हो पाई 

वो बात मिले । 


श्रर 


जो करना है 

उसकी फेहरिस्त लिए द्वित न उगे 
जो न किया जा सकता उस से भारी 
सपनों से विहीन रात मिले , 

न कुछ करना पढ़े 

मन हो सूना श्राकाद , 

जो न चाहा जाय वह न हो 

ऐसा हो सके काश ! 


व्यर्थत्ता 


कर्मरत 

पर विशाहीन श्रम , 

प्रथ॑ रिक्त 

पर भ्रथ का अ्रम , 
मंजिल की पहचान बिना 
गतिशीलता का क्रम ! 


संत्री 


चाही न जाय 

पर अ्रनचाही नहीं , 

ते हो अनायास 

पर सायास भी नहीं , 

न मिले तो अनपहचानी रहे 
मिलने पर भी कहा जा सके 
यह वही यह वही । 

हज ७ सेन ऑशं कल * 


मजबूरी 


घंधा जैसे एक ज्वार 
जो फ्रंसता ही जा रहा 
ऐसा प्रजव विस्तार ॥ 


किनारे जो कन्ती साफ दिखते थे 

प्रव नहीं दिखते , 

जानकारी ज्ञान सब सज गये हैं हाट पर 
रोज सुबह - श्ञाम बिकते । 

मुझ से देव छेकर मुभको 

एक मस्मासुर जन्ाने ग्रा रहा है , 

यह नहीं मालूम किचित 

कया हो रहा है हश्न मेरा 

श्र होने जा रहा है ? 

बरखा 


तभ नयनों में मेघ सघन 
अंजे हुए कजरा से , 

घश्ती की ग्रीवा में सज्जित 
बरखा का गजरा रे । 

वर्षा और में 


मैंने श्राज 
भेषों को 

बिजली का हाथ पकड़ 

अपने ठिकाने पर पहुंच 

धुप्रांधार वरसते देखा है , 
उप्तको सुवास से सिचित 

धरा की सुगंध को 
समीर में घुल कर 

सरसते देखा है , 

समीर की पुझे गुदगुदाने की 
कोशिश 

लेकिन वेंकार हो गई , 

में श्रपने कमरे की चहार दीवारी 
में घिरा 

उन संदर्भो से कटा 

बंद कमरे में दिनों से घुटते हुए 
जी रहा हूं , 

समीर 

दरवाजे पर दस्तक लगा 

चला गया है , 

मैं अपने आपके मन से 

निकले समीर को 

टेरता हूं 

हेरता हूं , 

इतना इलथ हो गया हूं 

कि उठ कर खिड़की तक 

नहीं खोल पाता , 

जिस से जो मैंने मेघ विजली 

बरखा देखी उसे भोग पाऊं , 
घरती की सुवास से 

सुवासित समीर को 

ग्रपने में भर 

नये ताजे गीत गाऊं । 

तंद्रा 


बादल की लिहाफ श्रोढ़ 

सो रहा आकाश 

निष्क्रिय कर्महीन , 

इस का कोई अंग नहीं दिखता 
जल्दी ही उठेगा 

ऐसा कोई ढंग नहीं दिखता , 
हां कभी कभी अनायास 

जब हिल उठता है , 

करवट बदलते या यों ही 

तो कोई अंग चमक उठता है , 
शायद हाथ 

या फिर चरण 

दूसरे ही क्षण पुनः लिहाफ की शरण । 


श्राकाश स्वयं तो उठेगा नहीं 

यह दूसरी बात है 

कि तुफान ही लिहाफ को एक ओर धर दे 
आकाश को शीत से भर दे 

ओर उठने को मजबूर कर दे , 

ओर जहां तक लिहाफ का प्रदन है 

तुफान के वेग से 

फटकर आकाश से गिरे 

कभी धीरे 

कमी वेग से भरे । 

साबन्निध्य 


उधर देखो 

मेघों का हाथ 

पर्वत ने गहा 

मेघ ठिठका 

कुछ रुका रहा 

पर उसे तो जाना था कहीं और 
बरसमे के लिए , 

घरा का गात परसने के लिए 
सूखा प्रषात सरसने के लिए , 
पंत - गरिमामय हो तो हो 
उसके आलिंगन में बंधा नहीं 
रहेगा वह , 

उसका जहां होने का निश्चय है 
वहीं रहेगा वह । 

याद 


भील के चारों तरफ 

जो उजागर बत्तियां हैं 

उन्ही के बिम्ब 

लहरों ने भर लिए हैं अंक में । 


याद अपनों की 

मन की भील में 

कुछ इस तरह से ही लहरती है, 
फर्क बस इतना , 

कि वत्तियों के बंद होते ही 
बिम्ब चुकते , 

याद मन से जा नहीं सकती , 
आकर जब ठहरती है । 


१३३ 


अभिषात्र 


बहुत दिनों तक नहीं रहेंगे 
बन्धन में इन्सान , 

ग्राज जमाना बदल रहा है 
अपने समी विधान । 


धरती की किस्मत बदली है 
नया जमाना आाता है, 
धरती का हर कोना कोना 
उसकी बात सुनाता है । 


धरती को धन - जोर जुल्म से 
हमने मुक्त किया , 

बंजर इस वत्सल घरा को 
मोती - युक्त किया । 


मानव के हाथों ने कल पर 
छेड़े नपे तराने , 

बागी बन इन्सान चला है 
दुनिया नई बद्ताने । 


जो कल के साजों को छेड़े 
वह कल का प्रधिकारी 
जो दुनिया का रूप संवारे 
उसकी दुनिया सारी । 


धरती ने करवट बदली है 
भाग्य बदलने वाला है, 
धरती का मालिक होगा 
जो धरती का रखवाला है । 

खेत खेत से मिलों मिलों से 
होता नव अभियान , 

भ्राज विधाता बना धरा का 
है मजदूर किसान । 


मुक्ति का स्वॉणिम सवेरा 


उधर नभ की अजानी वीथियों में 

पर पसारे उड़ रहा इन्सान 

भ्रुक रहे नक्षत्र 

खुलते जा रहे हैं राज सारे चांद - तारों के , 
उठ धरा से देखता हूं 

तो सहज दिखते 

बाहुग्रों में बांह डाले 

फैलते विस्तार 

इस धरा के दो कितारों से । 


दूरियां इन्सान को करती समपंण 

ओर हन ऊंचा इयों के 

गरवंधारी हर शिखर का भ्ुक रहा मस्तक , 
चांद के और सूरज के 

पहुंच प्रांगण में 

उनके रहस्यों के कपाटों पर 

दे रहा इन्सान अरब दस्तक । 


ज्ञान का वामन चला है 

नापने को प्राज तीनों लोक... 
हर हृदय का धुल रहा प्रज्ञान 
फैली घूप 

जैसे ज्ञान का श्रालोक । 


जानता है श्राज तो इंसान 

अपने सब प्रयासों की 

दिज्लाश्रों को , 

तोड़कर संतोष क्री इन जड़ परिधियों को 
विजित करता है 

विनाशों की हवाओं को , 

बन्द करके द्वार रोक से नहीं रुकती 

सहज ही फूटती सूरज किरण 

और आंखें बन्द करने से नहीं रुकता सवेरा , 
जुल्म की संगीन के पहरे लगाने से 

हो सका है क्या कमी भी चिर अंधेरा ? 


तुम भले ही कुछ दिनों तक 

बंघनों की शत पर पहरा लगालो , 
बांध अत्याचार की पट्टी नयन पर 
सोच लो चाहे सवेरा रुक गया है 
और कुछ खुशियां मना लो । 


उदधि किरणों का गगन में जो उमड़ता श्रा रहा है 
आयेगा ही , 

मुक्ति का स्वाणिम सवेरा 

छा रहा है 

छायेगा ही । 

मनुष्य की परम्परा 


युग थके थकी नहीं 
सतुष्य की परम्परा । 
पिचरल चली धरा भल्छे विदीर्ण हो गया मिलय 
घिरी घटा चली प्रचण्ड आंधियां लिए प्रलय , 
निशा विना प्रमात थी न सांस थी न रात थी 
सृष्टि ही रुकी - थकी मिटी दिशा थमा समय । 
सिमिट चला गगन भले 
सिमिट चली वसुन्धरा 
मगर प्रलय नहीं सका मनुष्य को कभी हरा । 


वेद के पुराण के विधान में नहीं रुकी 
दक्ति के समक्ष भी कमी कहीं नहीं भुकी , 
मनुष्य की परम्परा रही सदा विकास की 
मंजिलें बनीं भले न मंजिलें मगर रुकी । 
राह थक गई भले 
चरण कभी नहीं थके 
रुकी मनुष्यता नहीं न जी मनुष्य का भरा । 


बांधकर गगन मनुष्प उड़ चला पस्तार पर 
चीर वक्ष सिन्‍धु का बता चला नई डगर , 
मनुष्य के लिए नहीं समय न दूरियां रहीं 
मनुष्य योजनों चला पलक - पलक पहर-पहर । 
असाध्य को विजित किया 
मनुष्य के प्रयास ने 
खोलकर हृदय रहस्य ने मनुष्प' को वरा । 


सिद्धियां मनुष्य की व्यर्थ हो सकें नहीं 
विकास के लिए सहज शांतिपूर्ण हो मही, 
पहरुए विकास के ' मनुष्य ने बना दिये 

शक्ति की समर्थ ने बांह इस तरह गही । 
पहुरुए विक्रास के 
विनाशकाय हो गये 
पद दलित हुआ मनुष्य पद दलित हुई घरा। 


पयोधि से समर्थ ध्राज जल नहीं बहा रहा 
रक्त से मनुष्य के जमीन को नहा रहा , 
अस्थियां मनुष्य की खाद हो रही यहां 
मनुष्यता मिटा समर्थ स्वर्ण को उगा रहा । 
सभ्यता मनुष्य की 
मिट चली भले मिटे 
रक्‍त की कसौटियां स्वर्ण को करें खरा ) 


पर कभी नहीं सहा पाप को मनुष्य ने 
डर कभी नहीं रहा शाप हो मनुष्य में , 
नियति से लड़ा मनुष्य बावजूद हार के 
राह पर बढ़ा मनुष्य कष्ट को बिसार के । 
शक्ति से कभी कहीं 
भ्ुकी नहीं रुकी नहीं 
दांति की विकास की मनुष्य की परम्परा । 


शआ्राज भी मनुष्य पर पयोधि रत्न वारता 
वत्सला वसुन्धरा दिखा रही उदारता , 
दे रहा दिनेश तेज भेघ नीर यों फरा 
भेंट स्वर्ग ने किया थाल मोतियों भरा । 
खेत से बुने हुए 
चीर से ढकी हुई 
मनुष्य के लिए सदा मनुष्य की वसुंधरा । 


इसलिए नहीं मनुष्य सृष्टि को संवारता 
इसलिए नहीं मनुष्य सभ्यता निखारता , 


१३६ 


प्रइन ओर प्रहन 


इतना नीर हिमालय पर है 
फिर भी धरती प्याप्री , 

खिले चमन के चमन यहां पर 
फिर भी गहन उदासी । 


करते नमन चांद और सूरज 
फिर भी यहां अंवेरा , 

पंखा कलता प्रन साध 
दम बेठा विवश सवेरा । 


श्रम का खेत हमारा भ्रव तक 
पड़ा हुआ है बंजर , 
हाथों के हल ग्रभी तलक भी 
नहीं जुते घरती पर । 


किसके कारण नीर नदी का 
जाता निपट अका रथ , 

कौन चमन के चमन लूटकर 
पूरे करता स्वारथ । 


कौन जलाने अपने दीपक 
सबके दीप बुभाता , 
कौन वहारों को कैदी कर 
घरती को अकुलाता ? 


किसने कुक किया है 
बोलो श्रम का खेत हमारा , 
किसके कारण इन हाथों का 
छूटा कूल - किवारा । 


१४१ 


अधरे सपन 


अभी नहीं साकार हुए हैं सपने 
रुंधे हुए हैं प्रभी रास्ते अपने । 


नहीं हथोड़ी मजबूरी का हुक्म उठाने पाये 

नहीं कुदाली शोषण का वाज बढ़ाने पाये 

नहीं भूख के हाथों श्रम का वँमव ही लुट जाये 

पूंजी के हाथों मेहनत का भाग्य नहीं लुट जाये 
भेहनत के त्योहार शेष हैं सजने । 


भरे नाज के मोती से धरती का धानी आंचल 
रहे दूध से भरी धरा की हरी छातियां छलछल 
मानव के कंठों से मुखरित घरती गीत सुनाये 
मां धरती की लज्जा जालिम नहीं लूटने पाये 
शोषण के भ्रवशेष शेष हैं मिटने । 


श्ड३ 


सजत 


एक नये निर्माण को फिर अपना अभियान हो 


धरती नया पिगार करे 
लहरें हहरें खेत हरे 
तये तरानों से श्राबाद खेत और खलिहान हों 


कन पुर्जे खट खट बोले 

वैभव के घूंघट खोलें 

मेहनत के उन्माद में हर मजदूर किसान हो । 

हम पानी करो बांध दें 

ग्रौर पवन को साध लें 

कुदरत की मर्जी का मालिक मेहनत - कश इंसान हो । 


घर खुशियों से भर जायें 
सपने सभी संवर प्रायें 
युद्ध प्रौर विध्वंस मचाना और न प्रब आसान हो । 


१४४, 


संरक्षण : 


रे देश की पावन घरती पावन है प्राकाश 
कोन हिला सकता है इसके फोलादी विश्वास 


यह विश्वास कि सारे खेत हरे हों 
यह विश्वास कि सब खलिहान भरे हों 
डारी डारी क्यारी क्यारी विहंस उठे कलहास 


कल की कलियां चटसें मेरे बाग में 
श्रम का सौरभ फले ढलकर आग में 
दुश्मन धिटा न पाये सुखंमय कल के ये श्राभास 


सुनो खुशी से ये चहुकीं किलकारियां 
मस्ती से रत फहरी महकी साड़ियां 
नहीं मौत से कूंठित हो यह जीवव विन्यास 


उठो बचाने खेत शौर खलिहान हैं 
उठो बचाने मेहनत के भगवान हैं 
अपने बच्चों की मुस्कानें कायम रखनी हैं 
यौवन की ये मस्त उड़ानें कायम रखनी हैं 


कोई मेरी इस धरती पर आंच लगाये ना 
मेरे इस उन्मुक्त गगन में विप फैलाये ना 
लूट न पाये दुश्मन अ्रपने ये उन्नत उल्लास 


श्थ्ण 


मेरा देश 


यह देश हमारा एक चमन 
जिसकी हर कंप्तर क्यारी में नाजों से वोया गया अमन । 


उन्मुक्त पवन का अभिलापी 

उन्मुक्त गगन इसको प्यारा , 

इसको न चांद सूरज से मय 

इसको पुनीत तारा तारा । 
किस श्रोर सबेरा होना है 
क्रिम ओर अंधेरा कोना है , 
उन्मुक्त गगन के पंछी को 
अधिकार दिद्या का करे चयन । 


उज्ज्वल भविष्य का अन्वेपी 
सबका भ्रविष्य इसको प्यारा , 
इसको पावन सबकी सीमा 
पावन हर घर आंगन द्वारा । 
जो हर सीमा की मर्यादा 
नहीं तोड़ने आामादा , 
हर एक कली चटसे - फूले, 
यों महक उठे हरेक सहन । 


कोई न पवन को बांध सका 2 
कोई न गगन को बांट सका , 
जो गरज गगन में घिर आई 
वह किसके रोके रुकी घटा । 
कोई न पवन में विष घोले 
किसे मालुम किघर होले , 
किस खिली कली का मन मुरफे 
ओर कौन उजड़ जाये उपवन ॥ 


१४६ 


अ्रव और नहीं यह सम्भव है 

कि एक चमन में सोना हो , 

एक चमन में हंसी खिले 

झौर एक चमन में रोना ही ! 
मवितव्य हमारा श्रलग नहीं 
मंभघार किनारा अलग नहीं , 
सब कहीं बहार वही श्राती 

. और वही सरसता है सावव । 


१४७ 


मुक्ति 


लंगर खोलो पाल तान दो 
पुत्र: मुक्ति का नव - विहान हो । 


मेहनत को अवरुद्ध बनाने 
तुमने ऐसी युक्ति लगाई , 
लंगर कसकर बता सुरक्षित 
तुमने बन्दी मुक्ति बनाई । 

लहरों का डर बतलाने से 

मुक्ति भुकी क्‍या ? 

तृफानों से यह विकास की 

नाव रुकी क्‍या ? 

जो गढ़ती है नये मान को । 


मेहनत का मस्तुल अभी तक 
तना खड़ा है नहीं भुका है , 
जुल्मों का तुफान इसी से 
सहम किनारे अभी रुका है । 
जुड़े मुक्ति की बांहों से 
मेहनत की बांहें , 
जुल्म भुके ये 
हों प्रशस्त वैमव की राहें । 
धघरती का नूतन विधान हो । 


२१४८ 


आशा 


रात थोड़ी और लम्बी हो गई है 
पर सुबह तो श्रायेगी ही । 


इस अंधेरे में सही यह राह मेरी खो गई है 
पा निराशा पर निराशा चाह मेरी सो गई है 
किन्तु मेरी प्रेरणाओं ने कभी रुकना न जाना 
और मेरी साधनाओं ने कभी क्रुकना न जाना 
बात थोड़ी और मुश्किल हो गई है 

पर सुलझ तो जायेगी ही । 


कि लम्बी रात होने का मुझे क्‍यों मय जरा - सा भी 
बला से रुक गया हो चांद नभ में कुछ डरा - सा ही 
कि मेरी राह को तो प्रात खुद ही खोजता होगा 
निश्चय भोर अपना साथ खुद ही खोजता होगा 
भोर की किरणें जरा भरमा गई हैं 

पर गगन में छायेगी ही । 


१४६ 


आकांक्षा 


न जाने पार कितने मोड़ कर आया 

न जाने साथ कितने छोड़कर पाया 

कि जीवन भर जिन्होंने साथ रहने की दपथ ली थी 
थोड़ी दृर पर ही हाथ उनको छोड़ते पाया 

क्षितिज - सी जिन्दगी की राह मेरी है । 


कितनी बार पाया कि रुक गया हूं मैं 

भ्रुक गया हूं मैं कि बिलकुल चछुक गया हूं मैं 

कि सोचा पा चुका इतना मुझे श्रव श्लौर क्या करता 
कि तब ही चरण मचले और पाया उठ गया हूं मैं 
गगन - सी जिन्दगी की चाह मेरी है । 


१५० 


संकल्प 


राह ज्यों बढ़ी मेरे हौसले भी बढ़ चले 


शर्बें अनेक ढल गईं अ्रमेक चांद गल गये 

ये तितारे वक्त के पांव में मसल गये , 

ये समय की आआरंधियां कुछ इस तरह चली यहां 
जुटे हजार काफिले लुटे हजार काफिले । 


आस के निराश के राह में मुकाम थे 
मुश्किलों के हार के बहुत से विराम थे , 
जुल्म दे रहे थे गइत खुब धृमधाम से 

मगर बुलन्दियों के गीत ओंठ पर उमड़ चले । 


पांव में मेरे नहीं कोई विश्वेष बात है 
मंजिलों की राहियों की अलग यह जात है 
हम कदम है जिन्दगी भविष्य मेरे साथ है 
चूमने कदम मेरे तड़फ रहे हैं फासले । 


१५१ 


विकल्प 


मैं सुनहला प्रात होकर 
भोर का तारा वन क्‍यों ? 


क्या हुआ पहिले प्रहर में 

बादली ने यदि छुपाया , 

क्या हुआ यदि प्रथम पल में 

राह में अ्रवरोध आया । 

एक क्षण की तमिस्रा को नित्य करके 

एक पल की हार को ओऔचित्य करके 

सुबह का विद्वास खोकर भाग्य का मारा बनूं क्‍यों ? 


क्या हुआ पहले चरण पर 

मिल गये यदि शूल मुझको , 

क्या हुआ यदि प्रथम पग पर 

मिल गई हो भूल मुझको । 

एक लघु से झूल को भ्र्मिशाप करके 

एक क्षण की भूल को चिर पाप करके 

नित नये पत का प्रणेता मैं थका हारा बनूं क्‍यों ? 


श्श्र 


अकाल 


रेत रेत रेत 
रेत के धुसर 

रेत के खेत , 

मेरे देश की 
धरती पर छाया है 
विनाश का प्रेत । 


इस प्रेत से लड़ना जरूरी है 

इसके बिना बात सब अधूरी है, 

जरूरत हो बदल दी जाय धारा प्रवाहों की 
और घरती सींच दी जाये , हे 
सृजन के सर्ग चालू हों 

अ्रभावों की आंखें मींच दी जायें , 

कौन सी उपलब्धियां जो पायी जा नहीं सकतीं 
संकल्प की दाक्तियां क्या ला नहीं सकतीं 

सभी को सभी का प्राप्य मिल जाये 

अगर हो यही अभिप्रेत । 


१५३ 


कवि तुलसी 


राम अगर हो सके श्रमर 
तो तेरा ही सम्बल पाकर 


बालू पर किसी चित्तेरे ने 

कुछ रेखाएं अंकित कर दीं , 

उपकरण सजाये थोड़े से 

थोड़ी सी सामग्री धर दी । 

कल्पना चितेरी तेरी थी जिसने ये चित्र रचे सुंदर । 


महलों से लाकर रघुपति को 

फ्ोंपड़ियों में श्रावास दिया , 

राजा से रंक बना तुमने 

जन के मन का विश्वास दिया। 

इन जीर्ण भोंपड़ों में पलकर हो गई राम की कथा अमर । 


दस 


डॉ. जॉँसेफ के आत्मघात पर 


अनवोई धरती बोने की 
चाह लिए था जो , 

हाथ देखकर खाली 

मन में ब्राह लिए था जो । 


कूठाप्रों की गहन तमिस्रा 
जिसे मिटानी थी , 

सुख वेभव की मां धरती पर 
फसल उगानी थी । 


प्रज्ञानों के तुफानों से 

जूक रहा था जो , 

चिर प्रभाव की कठिन पहेली 
बूक रहा था जो । 


देख श्रमावों की छाया को 
ज्ञान डर गया है, _ 
आज कंठ अवरुद्ध बना 
जॉसेफ मर गया है । 


तुम हारे पर नहीं पराजय 
हम स्वीकारेंगे , 

हर मन में जो सुप्त पड़ा 
प्रतिशोध उमारेंगे। 


सुख - वैभव का सपन 
शअ्रभी साकार बनाना है , 
धांति मुक्ति का शेष 
श्रमी श्राकार सजावा है । 


५५५ 


प्रनबोई है बहुत धरा 

हैं भूखे इतने देश , 

प्रभी नहीं नि:शेप हुए हैं 
इरा धरती के बलेश । 


ज्ञान पड़ा है सुप्त 

मनों में घोर अंधेरा है , 
जड़ विश्वार्सों की कुंठा का 
मन भे डरा है । 


रांघर्पों का राग कहीं यह 
यहीं नहीं रुका जाय , 

नहीं ज्ञान को पावन गरिमा 
का मस्तक भुक जाय । 


तुमने मर कर भ्राज 

सभी को फिर ललकारा है , 
संघर्पों की बुभती ली को 
पुनः उभारा है । 


सीगंब तुम्हारी धर्म - युद्ध 
यह नहीं रुकेगा , 

शोपण का परचम हूटेगा 
ओर जुल्म का शीश भुकेगा । 


रब. जसिफ भारतीय कफ्रषि वे विधान 'नुसंधान संस्थान वे 
अधिकारी थे, जिन्‍्दरोंने फांसी लगाकर आताएप्या कर ली थी। 


५ न ६ 


युद्ध खोरों से 


भुका क्षितिज का शीश ॒दिश्ाएं गई कभी की हार 
ज्ञान मनुज का श्राज गगन में उड़ता पंख पसार , 
बादल - बरखा हाथ बांवकर हुक्म बजाते हैं 

उम्तके इंगित इस घरती के भाग्य बनाते हैं । 


प्रलपयवाहिनी धाराओं के पथ के पथ बदले 

आज भाग्य के सब नियमों के इति और अ्थ बदले , 
महलों को दे चरण नगर के नगर बदल डाले 

छवि क॑ खेल किये कितने ही विविध रूप ढाले । 


जड़ वाचाल हुए मूक ने प्राणों को पाया 

दिद्दा दिशा में ग्राज कलों का कलरव है छाया , 
इस धरती पर एक नया संसार उभर प्राया 

एक नया ही अर्थ मनुष्य के जीवन ने पाया । 


दिल की भटकी धड़कन को भी तो लौटा लाये 
श्रौर नयन की वुभती लौ को फिर सुलगा जाये , 
देह तराशे अंग अंग में नई जिन्दगी आये 
चकित मौत भी श्राज मनुज से हार हार जाये । 


इसी ज्ञान के जाये अ्रणु से निलय जलाश्रोगे 
सहज धरा के प्रांगण में तुम प्रलय रचाश्रोगे , 
जुल्म रहे ग्रावाद न्याय का नाम नहीं रह जाय 
प्यास तुम्हारी बुफे जमाना चाहे सब बह जाय । 


जुल्मों से भरपूर इरादे हमें नहीं स्वीकार 
हमको अपनी धरती मां से युगों युगों से प्यार , 
अपनी मेहनत से दुनिया का खूब करें शव गार 
मेहनत करने वालों का ही यह सारा संसार । 


श्प्छ 


माओत्से तुंग से 


हिमगिरी के उन्नत मस्तक पर 
कर डाला है पदाघात्त , 

गंगा - सी पावन सलिला को 
कर डाला है रक्त स्तात । 


इन खुनी कदमों को रोको 
रोको अपने गलत इरादे , 
नहीं तुम्हारे गलत कदम ही 
मानव का भवितव्य मिटा दे । 


तुम्हें कसम उस खूं की मारो 
जिसने मुक्ति सशक्त बनाई , 
अवरोधों की गहन तमिस्रा 
प्राण जलाकर सहज मिठाई । 


सम साम्यों की मधुर व्यवस्था 
तुम क्‍यों झुठलाने को आतुर , 
तुम जो धरती स्वर्ग बनाने 
का संकल्प लिए थे सत्वर । 


सीमाओं से कहीं अ्रधिक तुम 
इन्सानों का प्यार बताते , 
वर्णों - वर्गो से विहीन ही 
दुनिया का आकार जताते । 


घरती के कुछ क्षुद्र क्षेत्र हित 
क्‍यों माग्नो यह ताण्डव नरतेन , 
कसा यह सीमा का झगड़ा 
क्‍यों युद्धों का प्रत्यावर्तन । 


श१भ्र८ 


चीन देश की ये सीमाएं 

किस जनवादी की निर्धारित , 
फिर भी इनकी चिर पावनता 
क्योंकर तुमको इतनी ईप्सित ? 


ये सूने हिम - मण्डित पर्वत 

से सूने - सूने वन - प्रांतर , 
इनका मोल चुकाने बोलो 
रोयें दर दर उजड़े घर घर । 


सूनी हो चहनों को मांगें 

सूनी हो मांशों की ग्रोदी , 
सूनी धरती के हित तुमने 
सूनेपन की फसलें वो दीं । 


इसलिए क्या माओ तुमने 
पंचशील आ्राकार दिया था , 

तुम जीवन को मरघट कर दो 
किसने यह अधिकार दिया था ? 


ग्रभी समय है धर्म सहोदर 
संगीनों के पथ को छोड़ो , 
शांति प्रसवनी भारत भू पर 
ग्रपने बढ़ते लश्कर मोड़ो । 


नहीं मुड़े यदि तो सच मानो 
हम तुमको रोकेंगे निएचय , 
हम जो जीवन सर्जित करते 
ला सकते हैं सहज प्रलय । 


धरती के कुछ ठुकड़ों के हिंत 
भारत का यह युद्ध नहीं है , 

भारत का सम्मान सजाती 
सीमा उसकी पुण्यमयी है। 


शांति मुक्ति की पुनः पताका 
इस धरती पर हम फहरायेंगे , 
सुख वेभव की मां धरती पर 
हम फिर फसले सरसायेंगे । 


पथ से भ्रष्ट नहीं होते हम 
जो चिर पावन मूल्य विधायक , 
नहीं शक्ति से कभी क्कुकेगा 
मारत जन-मन-गण अधिनायक । 

अफ्रीका 


सृष्टि सर्जना के 

विस्मृत पहले प्रहरों में 

ग्रनसधे करों से जिसे रचा 

और प्रपूरण देख सजेना 

फूंभलाया विधना , 

काट क्रोध से अलख पूर्व से ग्लग कर दिया 
वह खंडित 

अभिज्ञात्रित 

पूरव के सहज सहोदर तुम अ्रफ्रीका । 


सभी ओर की गहन उपेक्षा से प्रजनित 
घनीभूत एकाकीपन में 

तुमने ऐसे राज संजोये 

जिनका भेद नहीं मिल पाता , 

जल थल के ठेढ़े - मेढ़े संकेत 

जिन्हें पढ़ना मुश्किल । 


कुदरत का यह छूपा हुआ जादू 
तुम्हारे अंतर्मन में 

विरचता जंतर - मंतर , 

चेतन से दूर 

कहीं श्रवचेतन में । 


तुम पहने ही रहे 

कुरूपता का छली वेष 

व्यंग्य भयानकता पर करने , 
भय को सहज विजय करने को 
तुम तो स्वयं हो गये भयानक , 
घोर अगोचर अफ्रीका 

इसीलिए तो सदा प्रताड़ित 

श्रन - पहचानी रही तुम्हारी मानवता , 

पद दलित तुम्हें किया बधिकों ने 

जो अ्रधिक तुम्हारे हिस्र - भेड़ियों से मी हिंसक , 
जिनका गवे अ्रश्रिक अंधा है 

तुमको घेरे अंधकार से । 


सभ्यों की दानवी पिपासा 

ने नग्त नृत्य कर 

तुम्हें पी लिया , 

तुम रोये तो कंठ रुद्ध कर दिया 
गौर बनों की प्तथन - पंक्तियां 
ग्रश्न॒ रक्त से स्‍्नात हो गई , 
लुटेरों के बूंटों की कीलों ने 
छोड़े अमिट चिह्ध 

तुम्हारी श्रभिशापित 

इतिहासों की राहों पर । 


उधर उदधि के पार 

नगर नगर में ग्राम ग्राम में 

गुंजित गिर्जो के घंटों के मधु स्वर , 
मां की ममतामयी वांह में 

सुनते लोरी के गीत सुहाने 

स्वप्निल शिशु 

कवि मनीपी गीत गा रहे सुन्दरता के । 


श्राज इबते सूरज की घुटती किरणों से श्राच्छादित 
पश्चिमी क्षितिज , 

घुटता दम 

अंधकार का दैत्य 

मरणासन्न दिवस का मृत्यु गीत गा रहा । 

आओ तुम 

झो भाग्य - विधायक घड़ियों के कवि 
इस पद - दलित 

अवला अफ़ीकी भूमि से 

क्षमा मांय लो , 

होने दो ये शब्द क्षमा के 

अन्तिम स्वर , 

रोग ग्रस्त महा ढ्ीप के 

स्वप्नाविष्ट चीत्कार में । 


रवीन्द्रनाथ ठाकुर की इसी शीर्षक की 
कविता के अंग्र जी संस्करण का अनुवाद 

मुराद 


मेरे दिल की यह छोटी सी मुराद है 

कि आदम की दुनिया को झ्रादमी चाहिए , 
प्राला दिमाग लासानी जिगर सच्चा ईमान 
और जिसकी बेताब मुद्वियों में कशिश भरी हो । 


ऐसा इंसान जिसे झोहदे का रइक मुर्दा न बना दे 
ऐसा इंसान जिप्ते हुकूमत का सितम भुका न सके , 
ऐसा इंसान जिसके अपने खयाल अपनी औकात हो 
जिसके दिल में दिलेरी औ” मन में लगन हो , 
जिसका अ्रदब हो जिसकी आबरू हो 

जिसकी जुबान का एतबार हो । 


ऐसा इंसान जो गुमराह करने वाले रहनुमा से लोहा ले सके 
रहनुमा के अहमक चापलूसों को ठुकरा सके , 

अंधी र॑यत के सड़े विश्वासों के बीच रहकर भी 

जो कीचड़ और कोहरे से ऊपर हो 

आफताब की तरह तेज औ” चमकता हुआ 

बुलंद प्रौर बेदाग । 


आज आदम की दुनिया में आदमी नहीं है 
ऊंचे ऊंचे ओहदे और करतव छोटे , 

नाम रोशन श्रौर करतुर्तें काली 

परले दर्जे की खुदगर्जी और सेवा का बहाना । 


दौलत की रोशनी में दिल बुझ गया है 
सिक्‍कों की खन खन में धड़कन खो गई है, 
आजादी के जबनों में आ्राजाद रो रहे हैं 
जुल्मों की हुकूमत है इंसाफ सो रहा है 

आ्रादम की दुनिया में आदमी खो रहा है , 
मेरे दिल की यह छोटी सी मुराद है 
कि श्रादम की दुनिया को आदमी चाहिए । 


जे. जी, एच, की एक अंग्र जी कविता पर आधारित 


श्द्ण 


